
1. УВОД

Безбедност хране  је један од најважнијих предуслова за националну стабилност, економски развој и глобалну сигурност сваке државе. У свету који карактеришу сложени, међузависни ланци снабдевања и све израженији утицај климатских промена, свака карика у том безбедносном ланцу - производња, прерада, складиштење, транспорт и припрема, носи са собом велике ризике, пре свега по здравље људи. 
Здравље људи је од пресудног значаја за развој друштва  у целини и треба да буде приоритет сваке државе. Поред примарног утицаја на здравље људи, економски губици узроковани небезбедном храном су огромни и вишедимензионални. Када систем закаже, последице трпе сви актери у ланцу, због следећих трошкова и штете:
- трошкова лечења насталих због тровања храном и дуготрајних болести изазваних контаминацијом што директно оптерећује државни буџет;
- боловања и смањена радна способност утичу на укупну ефикасну снагу привреде;
 - за произвођаче и компаније инциденти настали због небезбедне хране  могу  довести до огромних трошкове због повлачења робе с тржишта, затварање погона и губитка поверења потрошача;
-  земље које не испуњавају строге међународне стандарде суочавају се са рампама у   извозу, што директно урушава њихову конкурентност на глобалном тржишту.
За разлику од развијених економија где се инциденти брже локализују и решавају, у земљама  у транзицији, међу којима је и Србија, контаминација хране представља хроничан притисак на здравствени систем, где посебно могу бити угрожене осетљиве групе: деца, старије и особе са ослабљеним имунитетом.
На све то, климатске промене уносе додатне проблеме. Повишене температуре и екстремне временске прилике стварају идеалне услове за развој штеточина и ширење болести у регионима где раније нису биле присутне.
 Безбедност хране се због тога мора посматрати кроз призму одрживог развоја и прилагођавати, између осталог, новим еколошким реалностима. Безбедност хране није статично стање, које се једном постигне и подразумева, већ динамичан процес који захтева непрекидну сарадњу између науке, законодавства и свести сваког појединца у ланцу.
 У Републици Србији највећу одговорност за безбедност хране имају произвођачи, прерађивачи, дистрибутери и продавци хране. 
Иако су произвођачи директно одговорни за храну коју праве, одговорност држава није ништа мања, јер од ње зависи успостављање система контроле, доношење прописа и надзор преко инспекцијских служби.
Према томе ако се појави проблем са безбедношћу одређене намирнице, директну правну и материјалну одговорност треба да сноси компанија или појединац који је ту храну произвео или пустио у продају, док надлежне институције , пре свега државне инспекције одговарају за то да ли су правилно спровеле надзор и казниле оне који крше закон.
 Одговорност је и на правосудним органима, који због непоступања допуштају да многи процеси, односно прекршајни налози застаре, што прекршиоце закона охрабрује да и даље поступају несавесно у производњи и дистрибуцији хране. Такође, ако дође до поступања, казнена политика је јако блага.   
С тим у вези, Савет ће бавећи се у овом Извештају безбедношћу хране у Републици Србији, анализирати правни оквир и поступање надлежних институција у одређеном временском периоду задужених за контролу, односно безбедност хране.

2. ПРАВНИ ОКВИР

На основу члана 1. Закона о безбедности хране (Службени гласник Републике Србије бр. 41/2009 и 17/2019) уређују се општи услови за безбедност хране и хране за животиње, обавезе и одговорности субјеката у пословању храном и храном за животиње, систем брзог обавештавања и узбуњивања, хитне мере и управљање кризним ситуацијама, хигијена и квалитет хране и хране за животиње.
Циљ овог закона је да обезбеди висок ниво заштите живота и здравља људи и заштиту интереса потрошача, укључујући начело поштења и савесности у промету храном, узимајући у обзир када је то могуће заштиту здравља и добробити животиња, као и здравља биља и заштите животне средине. 
На основу члана 11. поменутог Закона безбедност хране и хране за животиње на територији Републике Србије, у оквиру својих овлашћења, обезбеђују субјекти који се уписују у Централни регистар објеката и други субјекти у области безбедности хране и хране за животиње.
Други субјекти из става 1. овог члана јесу:
1) Министарство пољопривреде, шумарства и водопривреде 
2) Министарство здравља 
3) лабораторије.
Цео ланац у производњи, преради, складиштењу и промету, надгледају специјализоване инспекције унутар Министарства пољопривреде, шумарства и водопривреде и Министарства здравља, при чему је тачно дефинисано ко контролише коју врсту хране и у којој фази.

1. Министарство пољопривреде, шумарства и водопривреде
Ово Министарство покрива највећи део производње, прераде и примарног промета прехрамбених производа. Контрола се спроводи кроз три кључне инспекције:
· Ветеринарска инспекција (Управа за ветерину): Контролише храну животињског порекла (свеже месо, млеко, јаја, рибу, мед), као и све прерађевине (сухомеснате производе, млечне производе, конзерве др.).
Контрола се врши почев од кланица прерађивачких погона, па све до продаје у месарама, рибарницама и самопослугама. Такође контролише и храну за животиње.
· Пољопривредна инспекција:
 У фази прераде контролише храну биљног порекла, као и пића. То укључује прераду воћа и поврћа, производњу хлеба и тестенина, кондиторске производе, уља, шећер, као и вино, пиво, ракију и сокове.
Контрола се врши у индустријским погонима, млиновима, хладњачама, пекарама, магацинима и велепродаји.
· Фитосанитарна инспекција (Управа за заштиту биља):
 Контролише примарну производњу на самим пољима, воћњацима и пластеницима, са посебним акцентом на правилну употребу пестицида.
2. Министарство здравља
Министарство здравља се укључује у специфичним категоријама хране и контроли објеката јавне исхране кроз своју инспекцију:
· Санитарна инспекција:
 Контролише дијететске производе дечију храну (формуле и каше), формуле за заменски оброк, минералне и стоне воде, као и дијететске суплементе. Такође, контролише и материјале који долазе у контакт са храном (амбалажу и посуђе).
Поред наведеног, контролише санитарно-хигијенско стање у објектима где се храна услужује – угоститељски објекти (ресторани, кафићи), кухињама у вртићима, школама, болницама, као и у објектима за масовну исхрану (мензе, народне кухиње).
3. Гранична контрола (Увоз и извоз)
Када храна улази у Србију, требало би да пролази кроз ригорозне прегледе на самим граничним прелазима, где дежурају три инспекцијске службе у зависности од типа пошиљке:
1. Гранична ветеринарска инспекција – за увоз животиња, свежег меса и производа животињског порекла.
2. Гранична фитосанитарна инспекција – за увоз свежег воћа, поврћа, житарица и садног материјала.
3. Гранична санитарна инспекција – за увоз дечије хране, дијететских додатака, вода и амбалаже.
Институционална подршка и лабораторије
Инспектори на терену узимају узорке хране и шаљу их на анализу у мрежу овлашћених и референтних лабораторија, међу којима је кључна Дирекција за националне референтне лабораторије (ДНРЛ) у Батајници. Ове лабораторије обављају физичко-хемијске, микробиолошке и токсиколошке анализе како би се утврдило да ли храна садржи недозвољене количине тешких метала, пестицида, антибиотика или опасних бактерија.
Такође, Србија је повезана на европски RASFF систем - Систем брзог обавештавања и узбуњивања. То значи да, уколико се на тржишту појави небезбедна храна (било домаћа, било из увоза), систем омогућава инспекцијама да брзо реагују, повуку је из продаје и информишу јавност.

 Недостатак правне регулативе у Републици Србији

Недостатак, недореченост или споро усклађивање правне регулативе, у вези са безбедношћу хране, представља озбиљан глобални и локални изазов. Иако већина земаља има основне законе, брз развој технологије, глобализација ланаца снабдевања и појава нових трендова често остављају простор за злоупотребе и корупцију које могу утицати на безбедност хране и угрозити здравље потрошача.
У овом Извештају Савет ће навести неколико битних недостатака правне регулативе и система безбедности хране у Србији:
- Највећи системски проблем је подела надлежности између различитих министарстава и инспекција. Контрола хране је подељена између Министарства пољопривреде, шумарства и водопривреде (ветеринарска, фитосанитарна и пољопривредна инспекција) и Министарства здравља (санитарна инспекција). Због преклапања или недовољно јасно дефинисаних граница у Закону, често долази до пребацивања одговорности између инспекција, што оставља одређене фазе у ланцу производње и промета без адекватне контроле (нпр. угоститељски објекти, брза храна, зелене пијаце).
- Иако је Дирекција за националне референтне лабораторије у Батајници отворена, њен пун капацитет и законска улога нису комплетно реализовани. Србија се и даље у великој мери ослања на овлашћене приватне и службене лабораторије за анализу узорака, које најчешће нису изабране у транспарентном поступку.
- Правни систем не делује довољно превентивно на прекршиоце имајући у виду да је блага казнена политика и да постоји спорост у решавању поступака. Инспекције подносе пријаве, али велики број прекршајних и привредних преступа застари пре него што судови донесу правоснажну пресуду. Казне које се изричу великим произвођачима или трговинским ланцима често су симболичне у односу на профит који остварују продајом небезбедних производа, па се економски исплати ризиковати.
- Закон прописује строге контроле, али сама регулатива не решава проблем недостатка људи на терену. Број ветеринарских, фитосанитарних и санитарних инспектора је драстично мањи од реалних потреба. Један инспектор често покрива огромну територију и хиљаде објеката, што онемогућава редовне службене контроле, већ се углавном реагује само по пријавама грађана.
- Савремени начини продаје хране су превазишли тренутни законски оквир. Тржиште не регистроване продаје преко друштвених мрежа законски је тешко ухватљиво. Инспекције према закону имају ограничене могућности да контролишу приватне поседе и не регистроване субјекте. Такође, продаја намирница склоних брзом кварењу (млечни производи, јаја, месо) ван уређених пијачних места и даље је присутна због мањкавости у примени казнених одредби локалних комуналних служби и републичких инспекција.
- Иако је увођење HACCP система (самоконтроле) законска обавеза за све који се баве храном, држава није обезбедила довољно флексибилне олакшице или јасне процедуре за мале произвођаче (нпр. сеоска газдинства). Резултат је да многи мали произвођачи послују у "сивој зони" јер не могу да испуне компликоване и скупе административне захтеве које закон намеће подједнако и њима и великим произвођачима.
На основу неких од напред изнетих недостатака у постојећој законској регулативи може се извести закључак, да кумулативни ефекат подељене надлежности и недостатка инспектора, ствара систем у коме је безбедност хране често препуштена савести самог произвођача, уместо ригорозној државној контроли.
Због свега наведеног приступило се изради новог Закона о безбедности хране, за чији је Нацрт завршена јавна расправа 19.03.2026. године.
Колико ће се новим законом  поправити тренутно стање у области безбедности хране у Републици Србији показаће време, али је недвосмислено јасна чињеница, да је поред законске регулативе најважније како се иста спроводи у пракси.
Тим поводом се Савет обратио надлежним министарствима, односно инспекцијама, као и Дирекцији за националне референтне лабораторије, како би добио податке о њиховом поступању у периоду 2022.-2025. година. Добијене податке, односно одговоре наведених институција Савет је у потпуности пренео у овај Извештај, како би са истима упознао Владу Републике Србије и предложио одређене препоруке у циљу унапређења безбедности хране у Републици Србији.



3. МИНИСТАРСТВО ПОЉОПРИВРЕДЕ ШУМАРСТВА И ВОДОПРИВРЕДЕ

3.1.  ДИРЕКЦИЈА ЗА НАЦИОНАЛНЕ РЕФЕРЕНТНЕ ЛАБОРАТОРИЈЕ

 Савет је у складу са Законом о слободном приступу информацијама од јавног значаја од Дирекције за националне референтне лабораторије 11.05.2026. године добио одговор под бројем 07/4628/2026 на неколико питања које у целости преноси у овом  Извештају.
1. Питање Савета гласи: које лабораторије и које контроле у складу са  надлежностима Дирекције су вршене у периоду 2022.-2025. година и то:
- контроле безбедности хране; 
- контроле безбедности и квалитета млека;
- испитивања забрањених, недозвољених, штетних и непожељних супстанци у храни и  храни за животиње; 
- здравља биља, семена и садног материјала и банке биљних гена.

ДИРЕКЦИЈА ЈЕ ДАЛА ОДГОВОР ЗА СЛЕДЕЋЕ ЛАБОРАТОРИЈЕ

а) Лабораторија за квалитет, безбедност и микробиологију млека и хране за животиње- ЈIБХ, за период од
01.01.2022.-31.12.2025. године је одрадила следеће анализе:
Период испитивања 01.01.2022-31.12.2022
Број узорака- Хемијски састав, укупан број бактерија, укупан број соматских ћелија (кравље сирово млеко)
Укупно: 16058
Период испитивања 01.01.2023-31.12.2023
Број узорака- Хемијски састав, укупан број бактерија, укупан број соматских ћелија (кравље сирово млеко)
Укупно: 18453
Период испитивања 01.01.2024-31.12.2024
Број узорака- Хемијски састав, укупан број бактерија, укупан број соматских ћелија (кравље сирово млеко)
Укупно: 24431
Период испитивања 01.01.2025-31.12.2025
Број узорака- Хемијски састав, укупан број бактерија, укупан број соматских ћелија (кравље сирово млеко)
Укупно: 72989

б) Лабораторија за физичко хемијска испитивања хране и хране за животиње - ФХЛ
У складу са надлежностима према Закону о безбедности хране Сл. гласник РС 41/2009 и 17/2019 у складу са чланом 19, организациона јединица Дирекције за националне референтне лабораторије, Лабораторија за физичко хемијска испитивања хране и хране за животиње у периоду 2022. и 2025. вршила је анализе хране по налогу Министарства пољопривреде, шумарства и водопривреде, и то анализе хране у оквиру службених контрола узорака упућених од стране:
Фитосанитарне инспекције (ФСИ),
Граничне фитосанитарна инспекције (ГФИ),
Пољопривреде инспекције (ПИ).
У наведеном периоду организациона јединица Лабораторија за физичко хемијска испитивања хране и хране за животиње, Дирекције за националне референтне лабораторије извршила је анализу узорака хране приказаних у табели 1.
Табела 1.
	година
	број анализираних узорака
	испитивани узорак упућен од стране
	укупно испитаних узорака

	2025
	1327
	Фитосанитарна инспекција
	


∑ 1607 узорака, према захтеву на параметар безбедности хране

	
	154
	Гранична фитосанитарна инспекција
	

	
	126
	Пољопривредна инспекција
	

	2024
	680
	Фитосанитарна инспекција
	


∑ 933 узорака, према захтеву на параметар безбедности хране

	
	154
	Гранична фитосанитарна инспекција
	

	
	83
	Пољопривредна инспекција
	

	2023
	974
	Фитосанитарна инспекција
	∑ 977 узорака, према захтеву на параметар безбедности хране

	
	17
	Пољопривредна инспекција
	

	2022
	451
	Фитосанитарна инспекција
	∑ 602 узорака, према захтеву на параметар безбедности хране

	
	151
	Гранична фитосанитарна инспекција
	



Спроведене анализе су у складу са захтевом - налогом за спровођење испитивања од стране кореспондентне надлежне инспекције. Анализе су спроведене према акредитованим методама лабораторије.

в) Лабораторија за фитосанитарна испитивања и испитивања квалитета семена - ФСЛ
У складу са надлежностима према Закону о безбедности хране Сл. гласник РС 41/2009 и 17/2019, организациона јединица Дирекције за националне референтне лабораторије, Лабораторија за фитосанитарна испитивања и испитивања квалитета семена у периоду 2022. до краја 2025. вршила је анализе по налогу Министарства пољопривреде, шумарства и водопривреде, и то анализе биљног материјала у оквиру службених контрола узорака упућених од стране:
Фитосанитарне инспекције (ФСИ),
Граничне Фитосанитарне инспекције (ГФИ), 
Пољопривреде инспекције (ГМ).
У наведеном периоду организациона јединица Лабораторија за фитосанитарна испитивања и испитивања квалитета семена Дирекције за националне референтне лабораторије извршила је анализу узорака биљног материјала приказаних у табели 1.
Табела 1.
	Узорци/година
	2022
	2023 
	НАПЛАЋИВАЊЕ
	2024
	2025

	
	
	
	ТАКСИ
	
	

	Кромпир (Ral. и Clav. и Dickeya)
	108
	285
	
	1077
	1031

	Винова лоза (Xylophillus)
	91
	35
	
	25
	15

	Биље за садњу (Xyllela)
	7
	47
	
	37
	57

	Воће (Monilinia)
	495
	2
	
	
	

	Acidovorax (семе Cucurbitaceae)
	
	0
	
	2
	32

	Norovirus i Hepatitis А (јагодичасто воће и лиснато поврће)
	0
	444
	
	164
	0

	Вируси кромпира
	0
	
	
	З
	З

	Семе
	76
	8
	
	10
	2

	
	
	
	
	
	

	Не наплаћује се (мониторинг, програм мера)
	
	
	
	
	

	
	
	
	Norovirus i Hepatitis А
	
	125

	
	
	
	Винова	лоза
(Xylophillus)
	
	19

	
	
	
	Кромпир
	381
	378

	
	
	
	
	
	

	Укупан број узорака
	780
	821
	
	1874
	1663


Анализе су спроведене према акредитованим методама лабораторије.

2. Следеће питање Савета било је, да ли су утврђени и који негативни налази приликом тих контрола у периоду 2022-2025. године, појединачно по годинама

Одговор Дирекције на ово питање дат је такође по лабораторијама :
а) Лабораторија за квалитет, безбедност и микробиологију млека и хране за животиње- ЈIБХ
Анализе сировог млека се односе и на квалитет и на безбедност и није могуће написати податак о броју неусаглашених узорака.
б) Лабораторија за физичко хемијска испитивања хране и хране за животиње - ФХЛ
Лабораторија за физичко хемијска испитивања хране и хране за животиње, као организационе јединице унутар Дирекције за националне референтне лабораторије у периоду 2022. и 2025.године, у оквиру испитивања хране утврдила је одређен број узорака са повећаним садржајем испитиваног аналита, односно са вредностима које су изнад максимално дозвољене количине прописане кореспондентним правилником: нпр. Правилника о максимално дозвољеним количинама остатака средстава за заштиту биља у храни и храни за животиње [или Правилником о максималним концентрацијама одређених контаминената у храни. Број неусаглашених узорака у односу на прописане количине у односу на кореспондентне правилнике за период 2022.-2025. дат је у табели 2.

Табела 2.
	година
	укупан број испитаних узорака
	Број неусаглашених узорака
	Коментар

	2025
	укупно: 1607
	85 узорака (5,28%)
	44 неусаглашени узорак због повећаног садржаја пестицида
41 неусаглашени узорак због повећаног садржаја тешких метала

	
	ПРИКАЗ ИСПИТАНИХ УЗОРАКА 2025
[image: ]

	година
	укупан број испитаних узорака
	Број неусаглашених узорака
	Коментар



	2024
	укупно: 933
	
	67 узорака
	46 неусаглашених узорака због повећаног садржаја пестицида
21 неусаглашен узорак због повећаног садржаја тешких метала

	
	
	ПРИКАЗ ИСПИТАНИХ УЗОРАКА 2024

	година
	укупан број испитаних узорака
	Број неусаглашених узорака
	Коментар

	2023
	укупно: 977
	46 узорака (4,72%)
	27 неусаглашених узорака због повећаног садржаја пестицида
19 неусаглашених узорака због повећаног садржаја тешких метала

	
	ПРИКАЗ ИСПИТАНИХ УЗОРАКА 2023

	година
	укупан број испитаних узорака
	Број неусаглашених узорака
	Коментар

	2022
	укупно: 602
	16 узорака (2,65%)
	16 неусаглашених узорака због повећаног садржаја пестицида

	ПРИКАЗ ИСПИТАНИХ УЗОРАКА 2022
[image: ]




в) Лабораторија за фитосанитарна испитивања и испитивања квалитета семена-ФСЛ
Лабораторија за фитосанитарна испитивања и испитивања квалитета семена као организациона јединица унутар Дирекције за националне референтне лабораторије у периоду 2022. и 2025., у оквиру испитивања узорака утврдила је одређен број узорка са доказаним присуством бактерије Clavibacter sepedonicus у узорцима кромпира. Број таквих узорака за период 2022.-2025. година дат је у табели 2.
Табела 2.
	година
	укупан број испитаних узорака
	Број	позитивних узорака
	Коментар

	2025
	укупно: 1409
	0
	У 2025. години нисмо имали ниједан узорак који је позитиван на присуство било ког испитиваног патогена.

	година
	укупан број испитаних узорака
	Број неусаглашених узорака
	Коментар

	2024
	укупно: 1458
	33
	Овај број позитивних узорака се односи само на присуство бактерије Clavibacter sepedonicus у узорцима кромпира.

	година
	укупан број испитаних узорака
	Број неусаглашених узорака
	Коментар

	2023
	укупно: 285
	2
	Овај број позитивних узорака се односи само на присуство бактерије Clavibactеr sepedonicus у узорцима кромпира.

	година
	укупан број испитаних узорака
	Број неусаглашених узорака
	Коментар

	2022
	укупно: 108
	11
	Овај број позитивних узорака се односи само на присуство бактерије Clavibacter sepedonicus у узорцима кромпира





3. Треће питање Савета је у вези мера које је Дирекција предузела против контролисаних субјеката код који су утврђене неправилности

 На то питање Дирекција је дала одговоре такође по лабораторијама:
а) Лабораторија за квалитет, безбедност и микробиологију млека и хране за животиње-ЛБХ 
Лабораторија је у циљу едукације и унапређења квалитета млека организовала неколико обука за све млекаре о побољшању квалитета стања млека на територији Србије у погледу боље хигијене, муже, одржавања опреме за мужу, начина правилног узорковања сировог млека, израдила панеле и водиче које се преко млекара деле произвођачима .
Од почетка мониторинга сировог млека ( октобар 2025) из приложених бројки може се видети да је број произвођача који редовно анализирају своје млеко драстично скочио у односу на претходне године
Субјекат који откупљује млеко ( млекара ) има доступне информације о резултатима својих произвођача и у обавези је да их не ставља у промет уколико нису у складу са Правилником о квалитету сировог млека уз редован надзор ветеринарских инспектора.
б) Лабораторија за физичко хемијска испитивања хране и хране за животиње - ФХЛ
У складу са надлежностима дефинисаним законом, надлежност Лабораторије се огледа у спровођену анализа параметара безбедности хране из домена својих компетиција, односно према обиму акредитације, одобреном од стране Акредитационог Тела Србије. Лабораторија је уредно спровела захтеване анализе, уредно издала извештаје о испитивању и исте доставила надлежним кореспондентним инспекцијама које врше поступак службене контроле. Лабораторија је у складу са добијеним резултатима дала изјаву о усаглашености за сваки испитани узорак. Изјава о усаглашености се даје у складу са правилима Акредитационог Тела Србије и у истој се уредно наводи, који параметар неусаглашености и у којој количини је утврђен, као и која је прописана максимално дозвољена количина уз навођење правилника који то прописује. Надаље, надлежна инспекција у складу са својим надлежностима прописаним законом спроводи даљи поступак над контролисаним субјектом, у смислу утврђивања неправилности  и изриче даље мере.
в) Лабораторија за фитосанитарна испитивања и испитивања квалитета семена - ФСЛ
У складу са надлежностима дефинисаним законом, надлежност ФСЛ Лабораторије се огледа у спровођењу анализа из домена својих компетиција, односно према обиму акредитације, одобреном од стране Акредитационог Тела Србије. Лабораторија је уредно спровела захтеване анализе, уредно издала извештаје о испитивању и исте доставила надлежним кореспондентним инспекцијама које врше поступак службене контроле. Надаље надлежна инспекција у складу са својим надлежностима прописаним законом спроводи даљи поступак над контролисаним субјектом, у смислу утврђивања неправилности, и изриче даље мере.[image: ]
Банка биљних гена - ББГ
Банка биљних гена нема надлежности у вршењу контроле безбедности хране.


3.2.  УПРАВА ЗА ВЕТЕРИНУ

У складу са захтевом Савета  Управа за ветерину је дописом Број: 001869729 2026 14841 005 000 041 001-5 од 26.05.2026. године  доставила обавештење на следећа питања Савета која се односе на: 
- број одељења и инспектора ангажованих за контролу и инспекцијски надзор над субјектима који се баве производњом и прометом хране;
-  број систематизованих, непопуњених радних места инспектора;
- број извршених контрола и инспекцијског надзора у периоду 2022-2025 године, појединачно по годинама;
- назив лабораторија које су ангажоване и у ком поступку су одабране;
- исход резултата контроле, као и које су неправилности уочене у раду у периоду 2022-2025. године и које су конкретне предузете мере против субјеката код којих су откривене неправилности у производњи и промету храном у периоду 2022-2025. године;
- колико је потрошено буџетских средстава опредељено за контролу производње и промета храном у периоду 2022-2025. године. 
 Управа за ветерину, Министарства пољопривреде, шумарства и водопривреде, у складу са чл. 16., Закона о слободном приступу информацијама од јавног значаја ("Службени гласник РС” бр, 120/2004, 54/2007, 104/2009 и 36/2010 и 105/2021) доставила је следеће:
ОБАВЕШТЕЊЕ
Управа за ветерину, Министарства пољопривреде, шумарства и водопривреде је за обављање инспекцијског надзора над субјектима који се баве производњом и прометом хране испред Управе за ветерину, Министарства пољопривреде, шумарства и водопривреде, ангажовала 23 шефа одсека инспектора и 122 инспектора, подељених у 25 округа на територији Републике Србије.
1. У Управи за ветерину, Министарства пољопривреде, шумарства и водопривреде је систематизовано 346 радних места, односно број запослених инспектора на дан 30.04.2026. године је 249, односно непопуњених, систематизованих радних места на дан 30.04.2026. године је 97.
2. Управа за ветерину, Министарства пољопривреде, шумарства и водопривреде је у означеном периоду, по годинама, извршила следећи број контрола:
-2022. година -108.154
            -2023. година -12З 096
            -2024. година  -126303 
 -2025 . година -121690
3. На питање које су лабораторије ангажоване и у ком поступку су одабране, Управа за ветерину, Министарства пољопривреде, шумарства и водопривреде наводи да је у службеним контролама ветеринарска инспекција узимала узорке ради испитивања и прослеђивала у овлашћене лабораторије, које су акредитоване за захтеване методе испитивања.
4. На питање који су резултати контрола и инспекцијског надзора у периоду 2022-2025. године, појединачно по годинама, Управа за ветерину, Министарства пољопривреде, шумарства и водопривреде обавештава да су у означеном периоду изрицане превентивне мере, мере за отклањање незаконитости/неправилности, налагање уписа у основни регистар и забрана обављања делатности, налагање прибављања потребних сагласности, дозвола, одобрења, лиценци и друго или пријаве надлежном органу или организацији и забрана обављања делатности или активности.
5. На питање које су конкретне мере предузете против субјеката код којих су откривене неправилности у производњи и промету храном у периоду 2022-2025. године, Управа за ветерину, Министарства пољопривреде, шумарства и водопривреде обавештава да су предузете следеће мере: забрана промета небезбедне хране; нешкодљиво уништење небезбедне хране; забрана коришћења објеката, просторија и опреме; подношење захтева за покретање прекршајног поступка, привредног преступа или кривичног поступка.
6. На питање колико је потрошено буџетских средстава опредељено за контролу производње и промета храном у периоду 2022-2025. година, Управа за ветерину, Министарства пољопривреде, шумарства и водопривреде, је у прилогу доставила следећи табеларни приказ:


	УТРОШАК БУЏЕТСКИХ СРЕДСТАВА ОПРЕДЕЉЕНО ЗА КОНТРОЛУ ПРОИЗВОДЊЕ И ПРОМЕТ ХРАНЕ У ПЕРИОДУ 2022-2025

	ГОДИНА
	ИЗВРШЕНО

	2022
	                          38,545,270.65

	2023
	52,079,453.99

	2024
	81,120,879.66

	2025
	68,317,205.94

	УКУПНО
	                        240,062,810.24




3.3.  ПОЉОПРИВРЕДНА ИНСПЕКЦИЈА

На захтев Савета који се односи на контролу безбедности хране, Пољопривредна инспекција је доставила следећи одговор Број : 002679195 2026 14840 004 006 041 001 од 29.05.2026. године.
одговор
У Сектору пољопривредне инспекције постоји Одељење за вино, ракију, алкохолна и безалкохолна пића, контролу јавних складишта и контролу обрађивача дувана и произвођача дуванских производа. У оквиру наведеног одељења је Одсек за вино, ракију, алкохолна и безалкохолна пића и Одсек за контролу јавних складишта и контролу обрађивача дувана и произвођача дуванских производа.
У Одељењу пољопривредне инспекције за вино, ракију, алкохолна и безалкохолна пића, контролу јавних складишта и контролу обрађивача дувана и произвођача дуванских производа, систематизовано је 31 радно место, а попуњено 25 радних места.
У прилогу је табеларни преглед у вези извршених инспекцијских надзора од стране Одељења пољопривредне инспекције за вино, ракију, алкохолна и безалкохолна пића, контролу јавних складишта и контролу обрађивача дувана и произвођача дуванских производа:

	Година
	2022.
	2023.
	2024.
	2025.

	Број контрола
	3759
	4945
	4309
	4046

	Укупан број управне мере
	362
	445
	356
	429

	Број решења о отклањању недостатака
	157
	81
	140
	117

	Број решења о забрани производње
	12
	4
	3
	14

	Број решења о забрани промета
	193
	360
	213
	298

	Казнене мере
	210
	392
	257
	275

	Број захтева за покретање прекршајних поступака
	172
	353
	236
	235

	Број пријава за привредни преступ
	38
	39
	21
	40



Испитивање параметара квалитета и безбедности пића се врши у лабораторијама: „СП лабораторија” ад, Бечеј, „Енолошка станица Вршац” д.о.о, Вршац, Технолошки факултет Нови Сад, „Југоинспект” ад, Београд, Завод Топчидер, Београд, „АЛФА ЛАБ” д.о.о Александровац, „ЕКО-ЛАБ” д.о.о Падинска скела, Београд, „PROFI LAB” д.о.о Београд, „Miphem” д.о.о Београд, „Центар за испитивање намирница” Београд, Завод за јавно здравље Врање, Градски завод за јавно здравље Београд, Београд, Институт за хигијену и технологију меса Београд, Београд
Лабораторије су одабране на основу конкурса који расписује ово министарство на основу члана 20. важећег Закона о безбедности хране, а исти се објављује у „Службеном гласнику РС”.
На основу члана 21 . Закона о безбедности хране се закључује уговор са лабораторијама за које је донета одлука о избору.
Предузете су управне и казнене мере код субјеката код којих су утврђене неправилности у производњи и промету пића у периоду од 2022-2025. године.
Управне мере су:
- Решења о отклањању неправилности и то: ради обезбеђења доказа о безбедности пића, неправилности у погледу декларисаности производа, успостављању добре хигијенске и произвођачке праксе и анализе ризика и контроле критичних контролних тачки, успостављања следљивости.
- Решења о забрани промета су: због промета пића у ринфузном стању, истеклих рокова, због сумње у безбедност производа, као и због стављања у промет производа који не одговара декларисаном квалитету (етанол не потиче од воћа).
- Решења о забрани производње: због производње ракија које садрже етанол који није у потпуности од воћа, као и неиспуњености прописаних законских услова.
Казнене мере су поднете за: промет пића у ринфузном стању у угоститељским објектима, промета пића у ринфузном стању на пијацама (нерегистровани субјекти), неправилности у погледу безбедности производа и производа који не одговарају декларисаном квалитету.
У Одељењу пољопривредне инспекције за безбедност хране биљног порекла, систематизовано су 44 радна места, а попуњено је 31 радно место.
У прилогу одговора достављен је табеларни преглед у вези извршених инспекцијских надзора од стране Одељења пољопривредне инспекције за безбедност хране биљног порекла:

	Година
	2022.
	2023.
	2024.
	2025.

	Број контрола
	4.224
	4.458
	4.669
	4.889

	Број неправилности
	519
	619
	577
	840

	Решења о забрани производње
	48
	37
	32
	29

	Решење о забрани промета
	103
	144
	99
	176

	Наређујућа решења о отклањању неправилности
	368
	341
	446
	633

	Казнене мере - захтеви за покретање прекршајних пријава
	70
	128
	133
	212

	Казнене мере - пријаве за привредни преступ
	74
	19
	30
	51



Мере које су предузете против субјеката код којих су откривене неправилности у производњи и промету храном у периоду 2022-2025 године су управне и казнене мере. Управне мере су се односиле на:
- Решења о забрани производње најчешће нерегистровани објекти, а затим неиспуњеност услова за производњу — неуспостављен систем безбедности, хигијена, просторије; — Решење о забрани промета — квалитет који не одговара прописаном, недостатак декларације, продаја у ринфузу производа за које је правилницима о квалитету забрањен промет у ринфузу;
- Наређујућа решења о отклањању неправилности - најчешће су издавана у циљу обезбеђења доказа о безбедности производа и отклањања недостатака у декларисању, успостављању добре хигијенске и добре произвођачке праксе, НАССР (анализа опасности и критичне контролне тачке) система као и стављање прехрамбених производа ван промета.
Казнене мере су подношене: због констатованих неправилности по питању услова за производњу, услова хигијене, квалитета и безбедности производа.
Лабораторије су одабране на основу конкурса који расписује ово министарство на основу члана 20. важећег Закона о безбедности хране, а исти се објављује у „Службеном гласнику РС”.
На основу члана 21. Закона о безбедности хране се закључује уговор са лабораторијама за које је донета одлука о избору.
На основу уговора Министарство пољопривреде, шумарства и пољопривреде, Сектор пољопривредне инспекције ангажовао је следеће лабораторије: Дирекцију за националне референтне лабораторије, Београд (Батајница), ANAHEM д.о.о. Београд, ЕКО LAB д.о.о. Београд, EКOLAB d.o.o. Нови Сад, FIELD TEST д.о.о. Београд, МIРНЕМ д.о.о. Београд, PROFl LAB д.о.о. Београд, Градски завод за јавно здравље Београд, Енолошку станицу Вршац д.о.о., Институт за хемију, технологију и микробиологију Београд, Институт за хигијену и технологију меса ИНМЕС Београд, РЕА ЛАБ д.о.о. Београд, Југоинспект Београд АД, СП Лабораторију а.д. Бечеј и Центар за испитивање намирница Београд.
У вези захтева Савета који се односи на извршење буџетских средстава намењених инспекцијској контроли производње и промета храном за период 2022-2025. година извршење по напред наведеном основу је износило:

- 8.344.718,77 динара у 2022.години; 
- 4.739.344,14 динара у 2023.години; 
- 9.532.461,00 динара у 2024. години; 
- 7.947.766,70 динара у 2025. години.



3.4.  УПРАВА ЗА ЗАШТИТУ БИЉА
3.4.1.ОДЕЉЕЊЕ ФИТОСАНИТАРНЕ ИНСПЕКЦИЈЕ

 Одељење фитосанитарне инспекције, на основу одредбе члана 15. став 1. Закона о слободном приступу информацијама од јавног значаја („Службени гласник РС”, бр. 120/04, 54/07, 104/09, 36/10 и 105/21), доставило је одговор Савету 22.06.2026. године дописом Број: 002554783 2026 14842 001 000 041 на следећа питања:
1. питање
-Колико одељења и инспектора је ангажовано за контролу и инспекцијски надзор над субјектима који се баве производњом и прометом хране? Колики је број систематизованих радних места инспектора, а која нису попуњена?
одговор
 Одељење фитосанитарне инспекције обавља послове у фитосанитарној области и то: 
- контролу присуства штетних организама у земљишту и биљу;
- систематски надзор биљака на присуство штетних организама који се сматрају посебно опасним за биље; 
- контролу здравственог стања увезеног биља за које је прописан пост карантински надзор;
- службено узорковање за лабораторијска испитивања на присуство штетних организама и резидуа средстава за заштиту биља;
- контролу генетски модификованих организама у свим фазама производње и промета;
- контролу издавања и издавање биљног пасоша; издавање фитосертификата, контролу из области безбедности хране и хране за животиње биљног и мешовитог порекла у фази примарне производње; 
- контролу промета и примене средстава за заштиту и исхрану биља и оплемењивача земљишта;
- контролу производње, дораде, промета и коришћења семена пољопривредног биља; контролу производње, дораде, промета и коришћења семена пољопривредног биља органског порекла за заснивање органске производње, контролу производње, промета и коришћења садног материјала пољопривредног биља.
[image: ]У оквиру Одељења фитосанитарне инспекције постоји пет (5) Одсека фитосанитарне инспекције и то: Нови Сад, Београд, Крагујевац, Ваљево и Ниш.
У Одељењу фитосанитарне инспекције образују се следеће уже унутрашње јединице:
1. Одсек фитосанитарне инспекције Нови Сад у подручној јединици широј од подручја управног округа за Северно бачки, Средње банатски, Северно банатски, Западно бачки, Јужно бачки, Сремски и Јужно банатски управни округ са седиштем у Новом Саду,
2. Одсек фитосанитарне инспекције Београд у подручној јединици широј од подручја управног округа за Подунавски, Браничевски, Борски управни округ и подручној јединици за град Београд са седиштем у Београду,
3. Одсек фитосанитарне инспекције Крагујевац подручној јединици широј од подручја управног округа за Шумадијски, Поморавски, Рашки, Расински, Косовскомитровачки управни округ са седиштем у Крагујевцу,
4. Одсек фитосанитарне инспекције Ваљево у подручној јединици широј од подручја управног округа за Колубарски, Мачвански, Моравички и Златиборски управни округ са седиштем у Ваљеву,
5. Одсек фитосанитарне инспекције Ниш у подручној јединици широј од подручја управног округа за Зајечарски, Пиротски, Нишавски, Топлички, Јабланички и Пчињски, и Косовски управни округ са седиштем у Нишу.
У Одељењу фитосанитарне инспекције систематизовано је 72 радних места, а попуњено је 66 радних места на неодређено време, а два државна службеника су запослена на одређено време.
	
	Предвиђено по
Систематизацији
	Број стално запослених
	Број запослених на одређено време

	Начелник
	1
	1
	0

	Одсек Београд
	13
	10
	0

	Одсек Нови Сад
	16
	14
	1

	Одсек
Крагујевац
	18
	17
	0

	Одсек Ваљево
	12
	12
	0

	Одсек Ниш
	12
	12
	1

	Укупно
	72
	66
	2




2. питање
Колико је извршено контрола и инспекцијског надзора у периоду 2022.-2025. година, појединачно по годинама?
одговор
У складу са важећом систематизацијом и овлашћењима и надлежностима, Одељење фитосанитарне инспекције је у периоду 2022-2025 година извршило укупно 76005 контрола из свих области надзора фитосанитарне инспекције. У табели ниже је приказан број извршених контрола по годинама, према областима надзора:
	Област надзора
	
	Година
	

	
	2022
	2023
	2024
	2025

	Семе
	1.671
	1.144
	1.691
	1.546

	Садни материјал
	2.629
	2.221
	1.696
	1.629

	Пестициди
	   961
	          1.660
	1.200
	1.277

	Ђубрива
	   510
	487
	267
	   302

	Биље
	7.774
	        14.358
	14.459
	13.896

	Остало
	1.069
	           1.666
	979
	     913

	УКУПНО
	14.614
	         21.536
	20.292
	19.563



 Број извршених анализа за контроле које спроводи фитосанитарна инспекција:
	Област надзора
	Година

	
	2022
	2023
	2024
	2025

	Семе
	  464
	  738
	1.155
	555

	Садни материјал
	  481
	  775
	   403
	389

	Пестициди
	  319
	    11
	   481
	678

	Ђубрива
	  132
	    98
	    56
	  67

	            Биље
	3.318
	         13.324
	         13.279
	       12.254

	Остало
	   690
	1.057
	 566
	555

	УКУПНО
	5.404
	           16.003
	         15.940
	       14.498



4. питање
Које лабораторије су ангажоване и у ком поступку су одабране?
одговор
Лабораторије које врше лабораторијска испитивања у области безбедности и квалитета хране и хране за животиње ангажују се по Конкурсу, који се расписује на основу члана 20, а у вези члана 12. и члана 55. став 2. тачка 4. Закона о безбедности хране („Службени гласник РС”, бр. 41/09 и 17/19). Конкурс се расписује на период од пет година.
На основу спроведеног Конкурса за избор лабораторија за лабораторијска испитивања у области безбедности и квалитета хране и хране за животиње, који је објављен у ”Службеном гласнику РС”, број 84/2022 од 29.07.2022. године, донета је Одлука бр. 401-00-609/2022-11 од 16.09.2022. године, о избору правних лица која ће вршити послове лабораторијских испитивања у области безбедности и квалитета хране и хране за животиње, у складу са обимом акредитације. Реч је о следећим правним лицима (са којима су по коначности одлуке закључени уговори који су и даље на снази):
1. АНАХЕМ Београд
2. Пољопривредни факултет Нови Сад, департман за сточарство,  лабораторија за испитивање сточне хране и анималних производа
3. РЕА ЛАБ д.о.о. Београд
4. Центар за испитивање намирница д.о.о., Београд
5. Енолошка станица Вршац д.о.о. Вршац
6. Технолошки факултет, Нови Сад, Лабораторија за испитивање прехрамбених производа
7. СП лабораторија Акционарско друштво Бечеј
8. Научни институт за ветеринарство Србије
9. Завод за јавно здравље Врање
10. Ин Витро Лаб, д.о.о., Шабац
11. FIELD TEST
12. Научни институт за прехрамбене технологије-ФИНС Лаб, Нови Сад [image: ]З . Алфа лаб Александровац
13. Институт за заштиту на раду АД Нови Сад
14. Miphem, Београд
15. Abiotech lab, Сремска Каменица
16. Завод за јавно здравље Ужице
17. Еко лаб доо Нови Сад
18. Ветеринарски специјалистички институт Ниш
19. Градски завод за јавно здравље Београд
20. ЕКО-ЛАБ, Друштво са ограниченом одговорношћу Падинска скела
21. Научни институт за ветеринарство Нови Сад
22. Југоинспект Београд а.д., Београд
23. Југоинспект доо Нови Сад
24. Ветеринарски специјалистички институт, Суботица
25. Профи Лаб д.о.о.
26. Институт за јавно здравље Србије „Др Милан Јовановић Батут”
27. Институт за примену нуклеарне енергије (ИНЕП)
28. ЦИС ИНСТИТУТ
29. Институт за хемију, технологију и микробиологију З 1. Институт за хигијену и технологију меса
Одлука о избору правних лица за лабораторијска испитивања у области безбедности и квалитета хране и хране за животиње објављена је на сајту Министарства и Управе за заштиту биља, као и у „Службеном гласнику Републике Србије” бр. 110/2022 од 30.09.2022. године.

5. питање
-Који су резултати контрола утврђени, односно које неправилности су утврђене у периоду 2022-2025? Које су конкретно предузете мере против субјеката код којих су откривене неправилности у производњи и промету храном у периоду 2022-2025. године?
одговор
Одељење фитосанитарне инспекције је вршило контролу безбедности пољопривредних производа (свежег воћа и поврћа) у смислу провере остатака средстава за заштиту биља, тешких метала и контаминената, као и употребу пестицида у поступку производње пољопривредних производа. У случајевима да се утврди да свеже воће и поврће има повећан садржај тешких метала и средстава за заштиту биља, поступајући фитосанитарни инспектор је доносио решење о забрани промета и налагао произвођачима и прометницима да се производ повуче са тржишта. У траженом периоду 2022-2025. године, укупно је извршено 43281 службених контрола у складу са Законом о безбедности хране и другим прописима који су везани за одређени производ, те су иста приказана по годинама, са бројем утврђених неправилности и предузетим мерама:

	година
	Број извршених службених контрола
	Број неусаглашених узорака
	Број решења о налагању мера (забрана промета и повлачење производа са тржишта)
	Број поднетих прекршајних пријава

	2022
	2.910
	88
	64
	46

	2023
	13.261
	618
	86
	91

	2024
	13.667
	516
	135
	109

	2025
	13.443
	413
	128
	114



Циљ прегледа и контроле од стране Одељења фитосанитарне инспекције је да се на тржишту Републике Србије нађу безбедни пољопривредни производи, како у храни, тако и храни за животиње, а све у складу са Законом о безбедности хране и другим прописима који су везани за одређени производ (нпр. плодови јабуке се контролишу у складу са Законом о средствима за заштиту биља и Законом о безбедности хране). Ове контроле врше се на местима производње, складиштења, као и у малопродајним и велепродајним објектима и пијацама на којима се продаје свеже воће и поврће. Контрола ових производа се састоји из провере документације, идентификације и физичког прегледа хране. На основу прегледа самог производа, као и додатних информација кроз претходне контроле или кроз нотификације добијене од стране RASFF система, инспектори врше службено узроковање сходно Закону о безбедности хране. Службени узорци се узимају ради испитивања утврђених параметара безбедности. На основу свих извршених провера током службене контроле, као и на основу добијених лабораторијских извештаја, поступајући инспектор доноси одговарајуће мере, као што су забрана стављања у промет и повлачење небезбедних производа из промета.

6. питање
- Колико је потрошених буџетских средстава опредељено за контролу производње и промета храном у периоду 2022-2025. године?
одговор
-У 2022. години је за контролу производње и промета храном укупно потрошено 388.243.005,34 динара (унутрашња и гранична фитосанитарна инспекција). Од наведеног износа, на анализе Одељења фитосанитарне инспекције (унутрашње) потрошено је 61.229.521,17 динара;
-У 2023. години је за контролу производње и промета храном укупно потрошено 696.196.301,80 динара (унутрашња и гранична фитосанитарна инспекција). Од наведеног износа, на анализе Одељења фитосанитарне инспекције (унутрашње) потрошено је 322.337.864,71 динара;
-У 2024. години је за контролу производње и промета храном укупно потрошено 696.248.306,71 динара (унутрашња и гранична фитосанитарна инспекција). Од наведеног износа, на анализе Одељења фитосанитарне инспекције (унутрашње) потрошено је 295.289.659,72 динара;
-У 2025. години је за контролу производње и промета храном укупно потрошено 615.112.565,56 динара (унутрашња и гранична фитосанитарна инспекција). Од наведеног износа, на анализе Одељења фитосанитарне инспекције (унутрашње) потрошено је 227.616.961,24 динара.


3.4.2. ОДЕЉЕЊЕ ГРАНИЧНЕ ФИТОСАНИТАРНЕ ИНСПЕКЦИЈЕ

Одељење граничне фитосанитарне инспекције, на основу одредбе члана 15. став 1. Закона о слободном приступу информацијама од јавног значаја („Службени гласник РС”, бр. 120/04, 54/07, 104/09, 36/10 и 105/21), доставило је одговоре Савету 22.06.2026. године дописом Број: 002550481 2026 14842 001 000 041 на следећа питања :
1. питање
-Колико одељења и инспектора је ангажовано за контролу и инспекцијски надзор над субјектима који се баве производњом и прометом хране? Колики је број систематизованих радних места инспектора, а која нису попуњена? [image: ]
одговор
Одељење граничне фитосанитарне инспекције је организациона јединица унутар Управе за заштиту биља, Министарства пољопривреде, шумарства и водопривреде. Фитосанитарни инспектори овог Одељења обављају послове контроле биља, биљних производа при увозу, извозу и транзиту са претоваром;
врше издавање фитосертификата код пошиљака у извозу; 
контроле безбедности хране и хране за животиње биљног порекла при увозу, контроле увоза средстава за заштиту биља;
контроле увоза средстава за исхрану биља и оплемењивање земљишта;
контроле присуства генетске модификације код биља које се увози; 
контроле присуства нивоа радиоактивне контаминације код биља и средстава за исхрану биља и оплемењивача земљишта које се увози;
контроле наређених фитосанитарних мера (уништавање биља, дезинфекција, дезинфестација и др.);
контроле издавања нотификација-пресретања штетних организама при увозу.
У оквиру Одељења граничне фитосанитарне инспекције постоји пет (5) Одсека граничне фитосанитарне инспекције и то: Суботица, Београд, Мали Зворник, Прешево (одсеци са инспекторима који покривају граничне прелазе) и Одсек граничне фитосанитарне инспекције на местима царињења.
Сваки Одсек са инспекторима на граничним прелазима покрива одређени број граничних прелаза, а Наредбом су одређени гранични прелази преко којих се може увозити, извозити и провозити биље, биљни производи, средства за заштиту биља и средства за исхрану биља и оплемењивачи земљишта.
Укупан број граничних прелаза које покрива Одељење граничне фитосанитарне инспекције је 27 граничних прелаза. Када је реч о Одсеку граничне фитосанитарне инспекције на местима царињења, исти се налазе на једанаест локација унутар земље.
У Одељењу граничне фитосанитарне инспекције систематизовано је 56 радних места, а попуњена су 53 радна места. На неодређено време је запослено 52 државних службеника и то: тридесет седам (37) инспектора са местом рада на граничним прелазима и петнаест ( 15) инспектора са местом рада у местима царињења, као и начелник одељења граничне фитосанитарне инспекције. Распоред према Одсецима у табели која следи:
	
	Предвиђено	по
Систематизацији
	Број стално запослених
	Број запослених на одређено време

	Начелник
	1
	1
	0

	Одсек
Београд
	12
	12
	3

	Одсек
Суботица
	10
	8
	2

	Одсек Прешево
	9
	9
	2

	Одсек Мали
Зворник
	7
	6
	2

	Одсек у местима царињења
	17
	16
	4

	Укупно
	56
	52
	13



Такође, на одређено време запослено је тринаест (13) инспектора (девет инспектора на граничним прелазима и четири инспектора на местима царињења).
2. питање
-Колико је извршено контрола и инспекцијског надзора у периоду 2022-2025 година, појединачно по годинама?
одговор
У складу са важећом систематизацијом, Одељење граничне фитосанитарне инспекције врши фитосанитарние прегледе пошиљака у увозу по поднесеним Захтевима за фитосанитарни преглед. У табели ниже је наведен број пошиљака, односно производа за које су поднети захтеви за фитосанитарни преглед (биље, средства за заштиту биља, средства за исхрану биља, храна биљног и мешовитог порекла) за период 2022-2025. године. Такође, у табели је издвојен и број захтева, као и број производа хране биљног и мешовитог порекла, за које су вршене фитосанитарне контроле.
	Година
	2022
	2023
	2024
	2025

	Укупан	број
захтева	за фитосанитарни преглед
	100.422
	103.500
	111.257
	

115.423

	Укупан број производа за фитосанитарни преглед
	322.913
	327.187
	408.954
	437.740



	Број захтева за фитосанитарну контролу хране биљног	и
мешовитог порекла
	71.877
	76.695
	82.231
	84.876

	Број производа за фитосанит. контролу хране биљног и мешовитог порекла	
	248.389
	296.401
	324.347
	349.109



Приликом увоза сваке пошиљке хране и хране за животиње биљног и мешовитог порекла врши се службена контрола у складу са Законом о безбедности хране и другим прописима који су везани за одређени производ (нпр. Плодови јабуке се контролишу у складу са Законом о здрављу биља и Законом о безбедности хране). Ове контроле врше се на граничним прелазима или местима царињења на којима је присутна Гранична фитосанитарна инспекција. Контрола пошиљака се састоји из провере документације, идентификације пошиљке и физичког прегледа пошиљке. На основу прегледа саме пошиљке и додатних информација кроз претходне контроле или кроз нотификације добијене од стране RASFF система, инспектори врше службено узорковање сходно Закону о безбедности хране. Службени узорци се узимају ради испитивања утврђених параметара безбедности. На основу свих извршених провера током службене контроле инспектор доноси одговарајуће Решење.
 У прилогу је број извршених анализа за контроле које спроводи гранична фитосанитарна инспекција:

	Година
	2022
	2023
	2024
	2025

	Број анализа биља - ГМО, радиологија и здравље биља - граница
	13.514
	13.899
	15.170
	13.629

	Број анализа биља безбедност	хране	- граница
	6.386
	7.085
	8.272
	7.066

	Број анализа хране и хране за животиње - места царињења
	8.958
	12.029
	15.075
	11.690

	Број анализа средстава за заштиту биља
	1.590
	1.469
	1.418
	1.473

	Број анализа средстава за исхрану биља
	5.537
	4.423
	5.202
	5.543




  Узорци чије се анализе врше у складу са Законом о безбедности хране, ниво учесталости  узорковања:


	Година
	2022
	2023
	2024
	2025

	Укупан број производа који су контролисани
	248.389
	296.401
	324.347
	349.109



	Укупан	број узорака
	15.344
	19.114
	23.347
	18.756

	Учесталост узимања узорака у процентима
	6,17
	6,45
	7,19
	5,37



3. питање
-Које лабораторије су ангажоване и у ком поступку су одабране?
одговор
Лабораторије које врше лабораторијска испитивања у области безбедности и квалитета хране и хране за животиње ангажују се по Конкурсу, који се расписује на основу члана 20, а у вези члана 12. и члана 55. став 2. тачка 4. Закона о безбедности хране („Службени гласник РС”, бр. 41/09 и 17/19). Конкурс се расписује на период од пет година.
На основу спроведеног Конкурса за избор лабораторија за лабораторијска испитивања у области безбедности и квалитета хране и хране за животиње, који је објављен у *'Службеном гласнику РС”, број 84/2022 од 29.07.2022. године, донета је Одлука бр. 401-00-609/2022-11 од 16.09.2022. године, о избору правних лица која ће вршити послове лабораторијских испитивања у области безбедности и квалитета хране и хране за животиње, у складу са обимом акредитације. Реч је о следећим правним лицима (са којима су по коначности одлуке закључени уговори који су и даље на снази):
1. АНАХЕМ Београд
2. Пољопривредни факултет Нови Сад, департман за сточарство, лабораторија за испитивање сточне хране и анималних производа
3. РЕА ЛАБ д.о.о. Београд
4. Центар за испитивање намирница д.о.о., Београд
5. Енолошка станица Вршац д.о.о. Вршац
6. Технолошки факултет, Нови Сад, Лабораторија за испитивање прехрамбених производа
7. СП лабораторија Акционарско друштво Бечеј
8. Научни институт за ветеринарство Србије
9. Завод за јавно здравље Врање
10. Ин Витро Лаб, д.о.о., Шабац
11. FIELD TEST
12. Научни институт за прехрамбене технологије-ФИНС Лаб, Нови Сад
13. Алфа лаб Александровац
14. Институт за заштиту на раду АД Нови Сад
15. Miphem, Београд
16. Abiotech lab, Сремска Каменица
17. Завод за јавно здравље Ужице
18. Еко лаб доо Нови Сад
19. Ветеринарски специјалистички институт Ниш
20. Градски завод за јавно здравље Београд
21. ЕКО-ЛАБ, Друштво са ограниченом одговорношћу Падинска скела
22. Научни институт за ветеринарство Нови Сад
23. Југоинспект Београд а.д., Београд
24. Југоинспект доо Нови Сад
25. Ветеринарски специјалистички институт, Суботица
26. Профи Лаб д.о.о.
27. Институт за јавно здравље Србије „Др Милан Јовановић Батут”
28. Институт за примену нуклеарне енергије (ИНЕП)
29. ЦИС ИНСТИТУТ
30. Институт за хемију, технологију и микробиологију 
31. Институт за хигијену и технологију меса
Одлука о избору правних лица за лабораторијска испитивања у области безбедности и квалитета хране и хране за животиње објављена је на сајту Министарства и Управе за заштиту биља, као и у „Службеном гласнику Републике Србије” бр. 1 10/2022 од 30.09.2022. године.

4. питање
- Који су резултати контрола утврђени, односно које неправилности су утврђене у периоду 2022-2025? Које су конкретно предузете мере против субјеката код којих су откривене неправилности у производњи и промету храном у периоду 2022-2025?
одговор
 Циљ прегледа и контроле од стране Одељења граничне фитосанитарне инспекције је следећи:
- превенција-спречавање уношења штетних организама, биља, биљних производа и прописаних објеката регулисаних правилником о листама штетних организама и листама биља, биљних производа и прописаних објеката и то са: Листе IA део I Штетни организми за које није познато да су присутни на територији Републике Србије и чије је уношење и ширење у Републику Србију забрањено, Листе IA део II Штетни организми за које је познато да су присутни на ограниченом подручју Републике Србије и чије је уношење и ширење у Републику Србију забрањено, Листе IIA део II Штетни организми за које је познато да су присутни на ограниченом подручју Републике Србије и чије је уношење и ширење у Републику Србију забрањено, ако су присутни на одређеном биљу, биљним производима и прописаним објектима, Листе IIIA Врсте биља, биљних производа и прописаних објеката чији је увоз забрањен у Републику Србију;
- спречавање уношења пошиљака ако не испуњавају услове са Листе IVА део I Врсте биља, биљних производа и прописаних објеката за које су прописани специфични фитосанитарни услови при увозу;
- спречавање уношења (стављања у промет) небезбедних пошиљака хране и хране за животиње биљног порекла;
- спречавање уношења пошиљака биља и хране код којих се утврди присуство ГМО;
- спречавање уношења неадекватних средстава за заштиту биља и средстава за исхрану биља и оплемењивача земљишта;
- спречавање уношења биља и средстава за исхрану биља и оплемењивача земљишта на којима се утврди повећан ниво радиоактивне контаминације;
Крајњи циљ је заштита људи, животиња, животне средине и сопствене биљне производње.
Такође, оперативност Одељења граничне фитосанитарне инспекције се често поистовећује са бројем прегледаних пошиљака и количином прегледане робе. Међутим, овај показатељ нема пресудни значај у сагледавању фитосанитарне активности, али свакако има значаја у представљању обима посла.
Најзначајнији показатељ успешности рада инспекције је број пошиљака код којих су предузете мере ограничења, потом врста и број налаза карантинских и економски штетних организама, утврђивање небезбедне хране, као и успешност спречавања уношења таквих производа на територију републике Србије.
Велики обим посла налаже перманентну ангажованост инспекције, како не би дошло до пропуста јер је ризик од уноса оваквих пошиљака константан.
У табели ниже наведен је податак о укупном броју мера ограничења по годинама:
	Година
	2022
	2023
	2024
	2025

	Број предузетих мера
- забрана увоза
	325
	370
	381
	361



У ситуацији када се приликом службених контрола утврди неусаглашеност одређених производа, гранични фитосанитарни инспектор предузима одговарајуће мере у смислу забране увоза таквог производа, те налаже враћање или уништење пошиљке.
Гледајући по годинама, издвојен је укупан број неусаглашености по врстама фитосанитарне контроле, као и детаљнији опис неусаглашености пошиљака хране:
У 2022. години неусаглашености по врстама контрола, као и мере које су наређене су следеће:
	Врста пошиљке
	Предузете мере укупно
	Забрана Враћено
	Забрана -
Уништено
	Забрана -
нешкодљиво уклоњено

	Биље и биљни производи
	214
	176
	37
	1

	Средства за заштиту биља
	4
	4
	0
	0

	Средства за исхрану биља
	42
	42
	0
	0

	Храна и храна за животиње биљног порекла
	65
	49
	14
	2

	Укупно предузетих мера
	325
	271
	51
	3



Мере за биље и биљне производе  предузете су складу с Законом о здрављу биља и Законом о безбедности хране.
Када је реч о храни и храни за животиње, у 2022. години су утврђене следеће неусаглашености, а везано за појединачне производе:
- У 2 пошиљке меркантилне соје пореклом из Украјине утврђено је присуство
ГМО више од дозвољеног, у једној је утврђено је 63,62 % ГМО, а у другој је утврђено 81,61 % гмо•,
- У 1 пошиљци сушене лисичарке пореклом из Румуније утврђен је повишен ниво радиоактивност;
- Анализом пошиљака по Закону о безбедности хране на граничним прелазима утврђено је присуство остатака средстава за заштиту биља изнад дозвољених вредности код ЗЗ производа, док је присуство контаминената изнад дозвољеног нивоа вредности утврђено код 9 пошиљака које су враћени или уништене;
- Анализама параметара безбедности које су урађене приликом контроле производа по Закону о безбедности хране на местима царињења утврђено је да 65 производа не одговара одредбама овог закона и те пошиљке су враћене или уништене.
У 2023. години, неусаглашености по врстама контрола, као и мере које су наређене су следеће:
	Врста пошиљке
	Предузете мере укупно
	Забрана Враћено
	Забрана -
Уништено
	Забрана -
нешкодљиво уклоњено

	Биље
	271
	173
	98
	0

	Средства за заштиту биља
	3
	3
	0
	0

	Средства за исхрану биља
	19
	19
	0
	0

	Храна и храна за животиње биљног порекла на местима царињења
	77
	54
	14
	9

	Укупно предузетих мера
	370
	249
	112
	9



Када је реч о храни и храни за животиње, у 2023. години су утврђене следеће неусаглашености, а везано за појединачне производе:
- У 1 пошиљци меркантилне соје пореклом из Украјине утврђено је 1,13 % ГМО;
- У пошиљци чипса тортиље пореклом из Сједињених Америчких држава утврђено 1,79 % гмо•,
- У 2 пошиљке замрзнуте боровнице пореклом из Немачке, у 1 пошиљци замрзнуте боровнице пореклом из Белорусије и 2 пошиљке замрзнуте ароније пореклом из Украјине утврђен повишен ниво радиоактивности;
- Фитосанитарним прегледом у складу са Законом о безбедности хране на граничним прелазима утврђено је присуство остатака средстава за заштиту биља изнад дозвољених вредности код 53 производа, 22 производа нису задовољила критеријуме Правилника о квалитету за предметну групу производа. Такође, присуство микотоксина изнад прописаних вредности је утврђено код 5 производа, док микробиолошки параметри нису били одговарајући код З производа. Присуство тешких метала изнад прописане вредности је утврђено код 9 производа;
- Анализом пошиљака по Закону о безбедности хране на местима царињења донесена је забрана за 77 производа. За 23 производа су донета Решења о забрани увоза јер нису одговарали одредбама Правилника о квалитету за предметну групу производа. 39 производа није било декларисано у складу са одредбама Правилника о декларисању, означавању и рекламирању хране. Код 13 производа је присуство остатака средстава за заштиту биља изнад дозвољених вредности, док је присуство тешких метала изнад прописане вредности утврђено код 2 производа.
У 2024. години, неусаглашености по врстама контрола, као и мере које су наређене су следеће:
	Врста пошиљке
	Предузете
мере укупно
	Забрана Враћено
	Забрана -
нешкодљиво клањање
	Забрана -
Уништено

	Биље
	242
	170
	4
	68

	Средства за заштиту биља
	9
	9
	0
	0

	Средства за исхрану биља
	45
	45
	0
	0

	Храна и храна за животиње биљног порекла на местима царињења
	85
	68
	1
	16

	Укупно предузетих мера
	381
	292
	5
	84



Када је реч о храни и храни за животиње, у 2024. години су утврђене следеће неусаглашености, а везано за појединачне производе:
-По Закону о генетички модификованим организмима донета су  Решења о забрани увоза на којима се нашло 7 производа;
-У 1 пошиљци меркантилне соје пореклом из Молдавије утврђено је присуство више од
% гмо•,
-У 1 пошиљци меркантилне соје пореклом из Холандије утврђено је присуство више од 20,5 % гмо;
-У 5 пошиљака семенског кукуруза пореклом из Румуније утврђено је присуство више од 5 % гмо,
-По Закону о радијационој и нуклеарној сигурности и безбедности донето је три Решења о забрани увоза на којима се нашло 4 производа;
-У 1 пошиљци воћног сока и 1 пошиљци воћног намаза (поврат пошиљке пореклом из Србије), утврђена је повишена радиоактивност,
-У 1 пошиљци замрзнуте боровнице пореклом из Пољске и 1 пошиљци замрзнуте бруснице пореклом из Пољске утврђена је повишена радиоактивност;
-По Закону о безбедности хране на граничним прелазима донето је 98 Решења о забрани увоза на којима се нашло 108 производа,
-Код 75 производа утврђено је присуство остатака средстава за заштиту биља изнад дозвољених вредности, 11т производа нису задовољиле критеријуме Правилника о квалитету за предметну групу производа, присуство микотоксина изнад прописаних вредности је утврђено код 4 производа, док микробиолошки параметри нису били одговарајући код 1 производа, а присуство тешких метала изнад прописане вредности код 14 производа;
-По Закону о безбедности хране на местима царињења донето је 85 Решења о забрани увоза на којима се нашло 125 производа;
-42 производа не одговарају одредбама Правилника о квалитету за предметну групу производа. 58 производа не одговарају одредбама Правилника о декларисању, означавању и рекламирању хране. Утврђено је присуство остатака средстава за заштиту биља изнад дозвољених вредности код 17 седамнаест производа, присуство микотоксина изнад прописане вредности код једне пошиљке, присуство тешких метала изнад прописане вредности код 4 производа, а код З пошиљке је истекао рок трајања.
У 2025. години, неусаглашености по врстама контрола, као и мере које су наређене су следеће:
	Врста пошиљке
	Предузете мере укупно
	Забрана Враћено
	Забрана -
нешкодљиво клањање
	Забрана -
Уништено

	Биље
	221
	155
	1
	65

	Пестициди
	7
	7
	0
	0

	Ђубрива
	24
	24
	0
	0

	Храна и храна за животиње биљног порекла на местима царињења
	109
	69
	4
	36

	Укупно предузетих мера
	361
	255
	5
	101



Када је реч о храни и храни за животиње, у 2025. години су утврђене следеће неусаглашености, а везано за појединачне производе:
-По Закону о генетички модификованим организмима донето је З Решења о забрани увоза на којима се нашло 5 производа;
-У 1 пошиљци сојине сачме пореклом из Украјине утврђено је присуство од 1,90 % гмо;
-У 1 пошиљци термички обрађене сојине сачме пореклом из Украјине утврђено је присуство од 91,97% ГМО;
-У 1 пошиљци сојине сачме пореклом из Украјине утврђено је присуство више од 10 % гмо•,
-У 1 пошиљци сојине сачме пореклом из Босне и Херцеговине утврђено је присуство више од 1,8 % ГМО; -У -1 пошиљци сојине сачме пореклом из Босне и Херцеговине утврђено је присуство више од 2,6 % ГМО;
-По Закону о радијационој и нуклеарној сигурности и безбедности донето је Решење о забрани увоза на којима се нашао 1 производ;
У 1 пошиљци свеже лисичарке пореклом из Белорусије утврђено је присуство радионуклида изнад прописаних граница;
-По Закону о безбедности хране на граничним прелазима донето је 110 Решења о забрани увоза на којима се нашло 130 производа;
-Утврђено је присуство остатака средстава за заштиту биља изнад прописане вредности код 67 производа, ЗЗ производа нису задовољила критеријуме Правилника о квалитету за предмету групу производа, присуство микотоксина изнад прописане вредности утврђено је код 4 производа, док је присуство тешких метала изнад прописане вредности утврђено код 16 производа. 2 производа су забрањена јер нису одговарала одредбама Правилника о декларисању, означавању и рекламирању хране. Донето је и 1 Решење о забрани увоза, јер су у возилу пронађени мигранти који су контаминирали пошиљку; -На 1 пошиљци Сирово зрно конопље (Cannabis sativa), пореклом из Украјине, утврђено је да пошиљка не испуњава одредбе члана 25. Закона о безбедности хране и члана 5. Закона о психоактивним контролисаним супстанцама;
-По Закону о безбедности хране на местима царињења донето је 109 Решења о забрани увоза на којима се нашло 189 производа;
-53 производа нису задовољила критеријуме Правилника о квалитету за предмету групу производа. 31 производа није одговарао одредбама Правилника о декларисању, означавању и рекламирању хране. Утврђено је присуство остатака средстава за заштиту биља изнад прописане вредности код 18 производа, док садржај микотоксина изнад прописане вредности је утврђен код 5 производа. Садржај тешких метала изнад прописане вредности је утврђен код 7 производа, а код десет производа је утврђено присуство осталих контаминената.
Такође, у претходном периоду су поднете пријаве за привредни преступ, као и кривичне пријаве:
	
	2022
	2023
	2024
	2025

	Број поднетих кривичних пријава
	2
	0
	0
	2

	Број поднетих пријава за привредни преступ
	2
	2
	0
	1



5. питање
Колико је потрошених буџетских средстава опредељено за контролу производње и промета храном у периоду 2022.-2025. години?
 одговор
-У 2022. години је за контролу производње и промета храном укупно потрошено 388.243.005,34 динара (унутрашња и гранична фитосанитарна инспекција). Од наведеног износа, на анализе Одељења граничне фитосанитарне инспекције потрошено је 327.013.484,17 динара;
-У 2023. години је за контролу производње и промета храном укупно потрошено 696.196.301,80 динара (унутрашња и гранична фитосанитарна инспекција). Од наведеног износа, на анализе Одељења граничне фитосанитарне инспекције потрошено је 373.858.437,09 динара;
-У 2024. години је за контролу производње и промета храном укупно потрошено 696.248.306,71 динара (унутрашња и гранична фитосанитарна инспекција). Од наведеног износа, на анализе Одељења граничне фитосанитарне инспекције потрошено је 400.958.646,99 динара;
-У 2025. години је за контролу производње и промета храном укупно потрошено 615.112.565,56 динара (унутрашња и гранична фитосанитарна инспекција). Од наведеног износа, на анализе Одељења граничне фитосанитарне инспекције потрошено је 387.495.604,32 динара.
 У складу са Законом о републичким административним таксама, Одељење граничне фитосанитарне инспекције, у периоду од 2022-2025. године је извршило наплату такси, те су у табели ниже приказани наплаћени износи по врстама такси и годинама:
	Врста такси/година
	2022
	2023
	2024
	2025

	Укупно наплаћене ад таксе за лаб.
испитивање динара
	302.289.670,00
	436.458.161
	560.522.620,00
	473.286.968,00

	Укупно наплаћене
	105.674.780,00
	118.878.470,00
	140.680.120,00
	150.835.900,00

	административне таксе - динара
	
	
	
	

	Укупно наплаћене накнаде за преглед - динара
	[image: ]
	424.186.200,00
	526.121.300,00
	506.898.760,00

	Укупно
	801.496.270,00
	979.522.831,00
	1.227.324.040,00
	1.131.021.628




4. МИНИСТАРСТВО ЗДРАВЉА
4.1. САНИТАРНА ИНСПЕКЦИЈА

[image: ]На основу Закона о слободном приступу информацијама од јавног значаја („Службени гласник РС” бр. 120/04; 54/07; 104/09; 36/10 и 105/21), у вези захтева за слободан приступ информацијама од јавног значаја број: 500-01-00937/2026-16 од 02.06.2026. године, за достављање тражених информација, Министарство здравља - Одељење санитарне инспекције је доставило одговоре  дописом Број: 500-01-00937/2026-16 од 16.06.2026. године на следећа питања Савета: 
1. [image: ]Колико Одељења и инспектора је ангажовано за контролу и инспекцијски надзор над субјектима који се баве производњом и прометом хране?
 одговор 
Одељење санитарне инспекције чини 18 организационих јединица:
· Један одсек за координацију послова у областима под санитарним надзором и унутрашњим надзором над имаоцима јавних овлашћења у вршењу поверених послова у областима под санитарним надзором са 2 (две) групе и
· 17 одсека/група за територије управних округа (15 одсека и 2 групе).
За послове у области надлежности санитарне инспекције, у Одељењу је систематизовано 150 државних службеника:
· 141 за територије управних округа
· 9 у одсеку за координацију послова у областима под санитарним надзором и унутрашњим надзором над имаоцима јавних овлашћења у вршењу поверених послова у областима под санитарним надзором

2. Колики је број систематизованих радних места инспектора а која нису попуњена?

одговор
У Одељењу санитарне инспекције систематизовано је 150 извршиоца, с тим да је систематизовано 149 извршиоца на инспекторским пословима, а један је за административне послове.
Тренутно није попуњено за 52 извршиоца на инспекцијским пословима.
3. Колико је извршено контрола и инспекцијског надзора у периоду 2022-2025.године, појединачно по годинама?

одговор
	Година
	2022
	2023
	2024
	2025

	Број извршених надзора
	31.268
	24.054
	22.480
	24.826


Извештаји	Одељења	санитарне	инспекције	су	на	линку
[image: ]

4. Које лабораторије су ангажоване и у ком поступку су одабране?
одговор
Територијално надлежни институти/заводи за јавно здравље су вршили испитивање службених узорака воде за пиће из система јавног водоснабдевања, у поступку ванредне инспекцијске контроле санитарних инспектора у Одељењу санитарне инспекције. Трошкове испитивања је сносио субјекат за јавно водоснабдевање. Институти/заводи за јавно здравље су овлашћени за испитивање воде за пиће решењем министра здравља и на основу овлашћења из Закона о јавном здрављу („Сл. гласник РС”, број 15/16).
Испитивање службених узорака хране по Програму мониторинга безбедности хране спроводе институти/заводи за јавно здравље у сарадњи са санитарном инспекцијом, у складу са Законом о безбедности хране и Правилником о Програму мониторинга безбедности хране који се доноси за текућу годину. Програм мониторинга безбедности хране у 2022.години није реализован због ангажовања института/завода за јавно здравље и санитарне инспекције због пандемије Covid-19. У периоду од 2023-2025.године је реализован Програм мониторинга безбедности хране. За спровођење Програма мониторинга безбедности хране, средства су обезбеђена у буџету Републике Србије за текућу годину, на разделу 27 — Министарство здравља, Програм 1801 — Уређење и надзор у области здравства, Програмска активност 0003 Санитарни надзор, економска класификација 465 — Остале дотације и трансфери.
Референтне лабораторије за испитивање дијететских производа и додатака исхрани (дијететски суплементи) су Институт за јавно здравље Србије „Др Милан Јовановић Батут”, Институт за јавно здравље Војводине, Институт за јавно здравље Ниш, Институт за јавно здравље Крагујевац, Градски завод за јавно здравље Београд и Институт за хигијену Војномедицинске академије у Београду. Овлашћене су решењем министра здравља за вршење анализа и супер анализа хране и на основу овлашћења у Правилнику о здравственој исправности дијететских производа („Сл. гласник РС”, бр. 45/10, 27/11, 50/12, 21/15, 75/15, 7/1 7, 103/18 - др. правилник и 45/22 - др. правилник) и Правилнику о додацима исхрани (дијететски суплементи) („Сл. гласник РС”, бр. 45/22 и 20/23).
Службене лабораторије за испитивање хране су овлашћене решењем министра здравља за вршење анализа и супер анализа хране, на основу испуњености услова у погледу акредитације (Акредитација ISO/IEC 17025:2017) у складу са Законом о безбедности хране и испуњености услова у погледу кадрова, простора и опреме у складу са Правилником о условима у погледу стручних кадрова, просторија и опреме које морају да испуњавају здравствене и друге организације за вршење анализа и супер анализа намирница и предмета опште употребе („Сл. лист СРЈ”, број 4/92).
Од априла 2019.године лабораторијска испитивања узорака хране у поступку службене контроле плаћа субјекат у пословању храном.
5. Који су резултати контроле, односно које неправилности су утврђене у периоду 2022-2025. године?
Одговор
Неправилности утврђене у инспекцијском надзору у објектима за производњу и промет хране:
· Неиспуњеност општих и посебних санитарних услова просторија, уређаја, опреме, намештаја, наменских превозних средстава;
[image: ] Неиспуњеност хигијенских услова који се односе на запослена лица (лична нехигијена, нехигијена радне одеће, нехигијенско поступање у процесу рада) [image: ] Утврђено клицоноштво након извршених обавезних здравствених прегледа одређених категорија запослених и других лица које организује и спроводи надлежни завод односно институт за јавно здравље на територији за коју је основан, а обавештења о клицоношама доставља територијално надлежној санитарној инспекцији ради предузимања мера.
· Стављање ван промета небезбедне хране утврђене у службеном узорковању по Програму мониторинга безбедности хране.
Извештаји	Одељења	санитарне	инспекције	су	на	линку    https://www.zdravlje.gov.rs/tekst/342908/planovi-rada-i-izvestaji-o-radu.php

6. Које су конкретно предузете мере против субјеката код којих су откривене неправилности у производњи и промету храном у периоду 2022-2025 .године?
Одговор
 У поступку инспекцијске контроле за откривене неправилности санитарна инспекција је предузимала управне и казнене мере према надзираним субјектима у складу са законом.
	
	2022
	2023
	2024
	2025

	Наложене мере решењем укупно
	10.754
	10.184
	10.672
	10.098

	Решења за отклањање санитарно хигијенских недостатака (%)
	10,9
	11,2
	10,9
	9,9

	Решења о забрани коришћења просторија и опреме
	0,5
	0,6
	0,4
	0,6

	Решења о забрани
производње и промета (%)
	0,7
	0,3
	0,3
	0,6

	Решења о привременој забрани обављања делатности запосленим лицима због клицоноша (%)
	78,1
	79,4
	78,0
	84,9

	Број захтева за
покретање прекршајног поступка
	314
	388
	331
	278

	Број захтева за покретање привредног преступа
	1
	3
	3
	6

	Број захтева за покретање кривичног поступка
	0
	1
	0
	0

	Број издатих прекршајних налога
	2320
	2102
	1972
	1902



Извештаји	Одељења	санитарне	инспекције	су	на	линку:  https://www.zdravlje.gov.rs/tekst/342908/planovi-rada-i-izvestaji-o-radu.php

7. Колико је потрошено буџетских средстава опредељено за контролу производње и промета храном у периоду 2022-2025[image: ] године

Одговор

У 2022. години - 0 динара
У 2023. години - 6.871.121,00 динара 
У 2024. години - 61.561.650,20 динара
У 2025. години - 52.238.360,00 динара



5. ЗАКЉУЧАК

У свом Извештају као што је већ наведено, Савет је у потпуности приказао податке које су му доставиле надлежне институције за контролу односно безбедност хране. Савет у складу са својим надлежностима нема могућност да те податке проверава, већ само може да констатује да су одређене институције одговориле конкретно на постављена питања, за разлику од Управе за ветерину која је дала паушалне и непотпуне податке. 
Анализирајући наведене одговоре свих надлежних институција задужених за безбедност хране у Републици Србији, доминантан је закључак да број контрола и инспекцијског надзора субјеката који се баве производњом и прометом хране није адекватан у поређењу са укупним бројем субјеката који послују са храном. 
 Процењује се, иако се тај податак стално мења, да у Србији постоји преко сто хиљада субјеката који на неки начин рукују храном (од породичних фарми, занатских произвођача, мањих продавница и пекара, до великих трговинских ланаца, ресторана и индустријских погона). Насупрот томе, укупан број републичких инспектора је недовољан, код свих институција није попуњен ни систематизован број, а најмање се говори и о повећању тог броја.
Иако је код неких од наведених институција дошло до повећаног броја контрола у последње две године, безбедност хране није адекватно заштићена због многих ограничења.
Наиме, почевши од контроле безбедности хране у Србији, коју спроводи Дирекција за националне референтне лабораторије у Батајници, која треба да буде кључна карика у ланцу јавног здравља, достављени подаци указују  да она то ипак није.
Иако су деценијска улагања (укључујући велику помоћ ЕУ фондова) формално заокружена, поједини сегменти лабораторија током периода 2022–2025. године нису радили максималним капацитетом, што се може закључити по броју испитаних узорака, имајући у виду надлежност лабораторија у оквиру Дирекције. То потврђује и податак да све Инспекције ангажују велики број приватних лабораторија. 
Током периода 2022–2025. године, Србија се суочила са неколико регионалних и локалних афера везаних за безбедност хране нпр. повећан ниво пестицида у извозном воћу због чега су враћене пошиљке са границе.
Проблем је што Дирекција за националне референтне лабораторије не функционише као независна агенција за безбедност хране (какве постоје у ЕУ), већ као дирекција унутар Министарства. Због тога су резултати анализа често затворени за јавност док прођу политичке филтере, што смањује поверење потрошача. Грађани и удружења потрошача ретко имају директан и брз увид у збирне анализе и факторе ризика.
 Поред потрошача, такође и произвођачи хране имају проблем. Наиме, произвођачи који желе да брзо и превентивно провере свој производ на највишем државном нивоу, пре него што га пусте у промет, морају да се ослањају искључиво на комерцијалне лабораторије. Дирекција за националне референтне лабораторије прима узорке само преко службених канала односно инспекција, што успорава систем самоконтроле на тржишту.
Дирекција за националне референтне лабораторије поседује опрему, али њен учинак у периоду 2022–2025. ограничавају мањак кадрова, спора дигитализација и компликоване процедуре које спречавају да ова институција реагује у реалном времену, како би заштитила потрошаче пре него што неисправна храна заврши на тржишту.
Док Дирекција за националне референтне лабораторије врши саму лабораторијску анализу, Управа за ветерину је оперативно тело које контролише цео ланац производње, прераде и промета хране животињског порекла (месо, млеко, јаја, мед) на терену.
 Према подацима које је доставила Савету и који су доступни на сајту Министарства, односно Управе, може се закључити да  рад Управе за ветерину није транспарентан.
 Из обавештења достављеног Савету, које је непотпуно и уопштено,  закључак је да је највећи проблем у Управи за ветерину недостатак стручног кадра, односно није попуњено, а систематизовано је место за 97 инспектора.  Имајући у виду надлежности Управе и број субјеката који су предмет контроле, очигледно је да и број систематизованих радних места инспектора није реалан.
Поједини окрузи у Србији имају свега неколико инспектора на стотине објеката (кланице, месаре, млекаре, фарме). Инспекција због тога излази на терен по пријави или када се већ деси проблем уместо да буде превентивна. 
На тај начин контроле се често спроводе рутински, уместо да су усмерене на најкритичније области (нпр. увозно месо ниске категорије, присуство тешких метала и бројни други). 
Како Савет није од Управе за ветерину добио конкретне одговоре, закључке може извући на основу информација са терена пре свега из медија, а то  је чињеница да контрола на локалном нивоу пати од озбиљних мањкавости. Локални објекти, нарочито у мањим општинама, ређе су контролисани. Систем следљивости (доказ одакле тачно потиче животиња од које је месо направљено) на локалним пијацама и у мањим дистрибутивним ланцима често је заснован на мањкавој или никаквој документацији, коју због недовољног броја инспектора нико не проверава.
Нажалост, веома битан податак а који није доступан јавности, је избор лабораторија које ангажује Управа за ветерину и у ком поступку су одабране. 
Иако се захтев Савета односио на конкретне мере које је Управа предузела према субјектима који крше закон и понашају се несавесно, одговор Управе је паушалан, за разлику од других Инспекција које су у том делу пружиле конкретније податке.
Управа за ветерину дели надлежност над безбедношћу хране са Санитарном инспекцијом (Министарство здравља) и Фитосанитарном инспекцијом.
Преклапање надлежности ствара простор за корупцију и злоупотребе, посебно код сложених прехрамбених производа који садрже и биљне и животињске компоненте. Међусобна координација међу инспекцијама је  спора, а проток информација кроз национални систем брзог обавештавања често касни, због чега потрошачи у Србији за поједине неисправне пошиљке сазнају тек када их европски RASFF систем врати са границе ЕУ.
У надлежности Пољопривредне инспекције је између осталог, контрола производа од алкохола, меда и др. Подаци о откривеним преварама (нпр. лажно декларисани мед, фалсификована алкохолна пића или прекомерна употреба пестицида) често су објављивани само у виду општих, периодичних извештаја на сајту Министарства, уместо кроз јасне и трајне јавне регистре. Поједина обавештења о повученим производима су се након извесног времена брисала са сајтова надлежних органа па је и необавештеност потрошача веома заступљена. 
 Да би се доказало да је храна небезбедна (присуство тешких метала, токсина, недозвољених пестицида или фалсификата попут лажног меда), узорци морају да се шаљу у акредитоване лабораторије.
Буџет намењен инспекцијама за узорковање је ограничен, па се буџетска средства за лабораторијске анализе потроше пре краја године, тако да тада инспекција може да реагује само по пријавама грађана на очигледне неправилности, а не превентивно повећаним бројем контрола.
Све већи проблем у Србији је намерно и организовано фалсификовање хране ради стицања профита, што превазилази капацитете стандардне пољопривредне инспекције.
Производња лажног меда (мешањем шећерних сирупа), лажног винског сирћета, разблаживање ракије индустријским алкохолом или подметање јефтиних биљних масти у сир и кајмак постали су изузетно технолошки напредни. То несавесним субјектима даје шансу за велику зараду, а потрошачима штету, не само материјалну за безвредан производ већ и опасност по здравље.
Пољопривредни инспектори често немају форензичка и финансијска знања (нити подршку пореске полиције) да прате токове новца и сировина "од њиве до трпезе" како би сузбили ове мреже.
Чак и када пољопривредна инспекција одради свој посао, утврди неправилност, заплени робу и поднесе пријаву, систем заказује у судској фази.
Због преоптерећености прекршајних судова, велики број пријава против несавесних произвођача хране застари.
Када судови и изрекну казне, оне су често близу законског минимума. За велике произвођаче и трговинске ланце, те казне немају одвраћајући ефекат – економски им се више исплати да плате казну него да инвестирају у безбедност и промену процеса производње.
Рад Санитарне инспекције Министарства здравља у Републици Србији суочава се са неколико озбиљних, системских проблема који ограничавају њену ефикасност у заштити јавног здравља и безбедности хране.
Најизраженији недостаци и изазови у пракси укључују недовољан број санитарних инспектора који је на терену далеко испод прописаног максимума и реалних потреба. Један инспектор често је задужен за огромну територију и хиљаде објеката (од ресторана и школа до салона за негу лица и тела).
Иако је закон у великој мери усклађен са прописима Европске уније, у пракси и даље постоји сива зона у подели надлежности између Санитарне инспекције (Министарство здравља) и Ветеринарске и Пољопривредне инспекције (Министарство пољопривреде).
Граница где престаје надлежност ветеринарске (која контролише производе животињског порекла), а почиње надлежност санитарне инспекције (која контролише фазу промета у угоститељству и објектима јавне исхране) често је предмет административних неспоразума. Ово трговцима и угоститељима даје простор за манипулације и злоупотребе.
Инспектори на терену често немају адекватна службена возила за брзи излазак на терен, као ни савремену мобилну опрему за брзо узорковање и очитавање параметара на лицу места, што успорава цео процес.
Велики број прекршаја односи се на хигијену и здравље запослених лица у објектима производње и промета хране, што указује податак о високом проценту таквих лица за које је покренуто привремено удаљење са радног места, што није адекватна мера.
Због преоптерећености, санитарна инспекција најчешће делује по пријавама грађана, уместо да спроводи редовне, масовне и ненајављене превентивне контроле. То оставља простор да мањи објекти на периферији или у мањим местима годинама раде без иједне посете инспектора.
 Ови недостаци стварају ситуацију у којој се одговорност за безбедност пребацује углавном на самоконтролу произвођача и угоститеља (кроз HACCP систем), док државни надзор служи углавном за санирање већ насталих проблема.
Управа за заштиту биља суочава се са неколико кључних проблема и недостатака у свом раду. Ови изазови директно утичу на ефикасност контроле, безбедност хране и подршку пољопривредним произвођачима. Хронични проблем, 	као и код осталих Управа је број инспектора на терену и на граничним прелазима. Тај број често није довољан да покрије све увозне контингенте и домаће произвођаче, што доводи до преоптерећености и споријих процедура.
Иако Дирекција за националне референтне лабораторије помаже, Управи често недостају савремени брзи тестови и најмодернија опрема на самим граничним прелазима за брзу детекцију патогена.
Слаба дигитализација и поред е-Аграра и других дигиталних система, има за резултат да су административне процедуре и даље претерано ослоњене на папирологију, што успорава издавање дозвола и сертификата. Све то доводи до пропуста услед којих се у увозу појављују производи са недозвољеним количинама пестицида или тешких метала, што касније резултира враћањем робе са граница ЕУ или повлачењем са домаћег тржишта. Такође, постоји проблем у контроли нелегалног промета и шверца нерегистрованих или фалсификованих средстава за заштиту биља преко границе.
Велики проблем је контрола на самом терену (код малих произвођача) – како и у којим количинама се користе пестициди, као и поштовање каренце. Управа нема капацитет да контролише сваког појединачног пољопривредника. Координација између налаза на терену, инспекције и самих произвођача често касни, па се реагује тек када се болест или штеточина већ рашири.
Процес усклађивања са строгим стандардима ЕУ (који подразумевају избацивање великог броја активних материја из употребе) тече споро. Домаћи произвођачи често остају без ефикасних алтернатива за заштиту биља, док Управа не успева довољно брзо да региструје нове, еколошки прихватљивије препарате.
На основу свега наведеног може се извести узнемиравајући закључак, а то је да  напред наведени проблеми, а пре свега недовољан и неадекватан систем контроле и инспекцијског надзора, уз слабу казнену политику за прекршиоце закона, могу довести до корупција у систему контроле безбедности хране.
Када савест појединих субјеката у производњи, промету и дистрибуцији хране победи жеља за брзим и екстра профитом, а при том изостане контрола  њиховог рада од стране надлежних државних органа, ствара се простор за високоризичан облик корупције, јер директно угрожава јавно здравље и безбедност становништва.
Корупција се у овој области најчешће може јавити због законских и правних норми, које су субјекти који се баве производњом, прометом  и дистрибуцијом хране дужни да поштују и недовољног броја инспектора и њихових дискреционих права,  који могу да толеришу непоштовање строгих правила и законске регулативе од стране контролисаних субјеката. 
Примера ради, затварање погона због нехигијене или налог за уништавање неколико тона меса, млека, или неких других намирница за бизнис значе огроман губитак или банкрот, па је спремност на давање мита у таквим ситуацијама очигледна.
Такође, дугогодишњи систем у коме су се редовне контроле најављивале данима унапред отварао је простор за договоре.
Информације о коруптивним активностима у области безбедности хране грађанима су нажалост најчешће доступне из медија и ти коруптивни модели се могу односити на процесе  од производње до промета храном.
 Током надзора над објектима за производњу или промет хране (кланице, прерађивачки погони, пекаре, ресторани), инспектори могу  уочити озбиљне прекршаје попут непостојања или неадекватног вођење HACCP система. Такође, могу уочити лоше санитарно-хигијенске услове попут присуства штеточина, неадекватне температуре чувања хране, неисправне опреме, лоших хигијенских услова и здравственог стања запослених у објектима где се припрема храна и бројни други.
Уместо писања пријаве, привремене забране рада или налога за отклањање недостатака, инспектор може примити новчану накнаду или неку другу материјалну корист, а у записнику констатовати да је све у реду. 
Поред овог примера, један од критичних момената на корупцију је и када се врши службено узорковање производа (нпр. због сумње на повишен ниво афлатоксина у млеку, пестицида у воћу или тешких метала), корупција се може јавити у процесу селекције узорака. Наиме, инспектор може узети узорак из серије за коју се зна да је исправна, свесно заобилазећи сумњиву серију, у замену за противправну корист.
Утицај на овлашћене лабораторије да се резултати који показују микробиолошку или хемијску неисправност модификују или прикрију пре него што уђу у званични регистар је такође један од потенцијалних извора корупције.
Издавање лажних сертификата, како би се легализовала шверцована и неисправна роба а за узврат остварила имовинска корист среће се као вид корупције у области безбедности хране.
Најчешћи потенцијални извор корупције и веома опасан по здравље људи је карактеристичан за сточарски сектор и везује се за деловање ветеринарске инспекције и овлашћених ветеринара на терену, што доводи до евентуалног фиктивног обележавања животиња. Наиме, може доћи до издавање ушних маркица и пасоша за стоку која нема јасно порекло шверцована стока из суседних земаља или животиње без спроведених обавезних дијагностичких испитивања на болести. На тај начин се животиње без уредне документације закољу у легалним кланицама, чиме месо неиспитаног здравственог статуса завршава у мањим месарама или чак и у великим маркетима.
Велики проблеми који носе потенцијално ризик од корупције су и код увоза хране мешовитог, биљног или животињског порекла, где роба мора проћи граничну фитосанитарну или ветеринарску инспекцију. Увозник може убрзати процедуру или потпуно избегавање узорковање робе лошијег квалитета која се брзо квари, тако што би подмитио граничног инспектора да документацију потпише без стварног прегледа камиона или хладњаче.
Иако су ванредне и акцијске контроле по дефиницији тајне и изненадне, чест пример корупције је унапред дојављивање субјектима да се спрема координисана акција (нпр. појачана контрола продаје меса ван расхладних уређаја на пијацама или контрола рока трајања производа). Субјект тада привремено уклони неисправну робу, а инспекција бележи лажну слику на терену.
Поред наведених  могућности примера „ ситне корупције“ потенцијална корупција може бити и системска односно политичка.
Инспекцијски органи односно министарстава, због политичког утицаја могу имати селективан приступ  у  поступању, тако што се политичким неистомишљеницима налажу учестале и ригорозне контроле.
Истовремено, велики трговински ланци или индустријски гиганти блиски центрима моћи добијају статус „недодирљивих” . Инспекторима се може сугерисати да те објекте заобилазе или да у случају пријава потрошача поступају површно уз симболичне казнене мере које најчешће застаре. 
Поред грађана који обавештавају медије, или преко друштвених мрежа информишу јавност, удружења потрошача у Србији играју кључну улогу у систему безбедности хране, али њихова позиција је специфична јер немају инспекцијска овлашћења. 
Закон о заштити потрошача ( „ Сл. гласник РС.“ бр. 88/2021) даје удружењима право да штите интересе грађана, али им не даје право јавних овлашћења. Представници удружења потрошача не могу да уђу у фабрику, ресторан или продавницу, да наложе отклањање неправилности, нити да изрекну новчану казну. То је искључиво право државних инспекција.
Такође, не могу правно да натерају трговца да повуче неисправну серију производа са рафова.  Када куповином узорака, као и остали купци пронађу неправилност, они налазе износе у јавност (медији, друштвене мреже) и подносе званичне пријаве надлежним министарствима.
Иако су њихова истраживања драгоцена, удружења се суочавају са озбиљним системским баријерама, пре свега јер су лабораторијске анализе скупе, имајући у виду да одређене сумње за купљени производ удружење мора да поткрепи лабораторијском анализом више сличних узорака. Удружења се финансирају углавном из пројеката министарстава или донација, па немају новца да често раде овакве анализе.
Када удружење јавно каже да произвођач вара на квалитету или да му је производ небезбедан, тај произвођач често одговори контра тужбом за нарушавање пословног угледа. 
 Ако произвођач или трговац има „политичку заштиту“ може се десити да удружење поднесе пријаву са већ урађеном лабораторијском анализом, а да надлежна инспекција одговори како „не признаје приватне анализе” и да мора сама да изађе на терен и уради своје узорковање. што додатно одуговлачи процес.
Ипак највећи допринос удружења је то што откривају ствари које надлежне институције намерно или због мањка капацитета пропусте. Примери попут откривања фалсификованог меда, лажног сира или недозвољених адитива у храни најчешће су у Србији кренули управо од независних акција удружења потрошача, која су својим радом приморала надлежне институције да покрену ванредне контроле. 
Као што је већ наведено у Извештају, дискрециона права и овлашћења инспектора, могу бити и често су потенцијални извор корупције. 
Да би се појачала контрола над самим инспекторима који контролишу безбедност хране и смањио ризик од корупције (која се најчешће манифестује кроз "гледање кроз прсте" нелегалним произвођачима или затварање очију пред неисправним узорцима), акценат мора бити на дигитализацији и строгој унутрашњој контроли њиховог рада.
Инспектори не би смели сами да бирају које објекте посећују, нити би локални начелници требало да имају дискреционо право да их шаљу код одређених привредника. Дигитализацијом, систем мора на основу процене ризика, аутоматски и насумично да додељује објекте инспекторима, непосредно пред сам излазак на терен.
Поред тога, неопходно је увести обавезу да се записници воде искључиво на теренским таблет уређајима са ГПС лоцирањем. Записник мора бити закључен и послат у централни систем директно са локације објекта, чиме се спречава накнадно мењање налаза са власником објекта ван радног места.
Када инспектор узме узорак хране на терену, лабораторија која врши анализу не сме знати чији је производ у питању нити који га је инспектор донео. Узорци морају бити заведени под бар-кодом преко јединственог ИТ система. Тиме се елиминише могућност да произвођач утиче на лабораторију или да инспектор фаворизује одређену компанију.
За објекте високог ризика (велике кланице, увозне терминале, велике прерађивачке погоне) контролу морају вршити мешовити тимови од најмање два инспектора, који се такође насумично спајају. Појединачни инспектор је много подложнији притиску или миту него тим. Једна од битних мера у превенцији корупције је и увођење обавезне периодичне ротације инспектора по територијама. Дугогодишњи рад инспектора на истој локалној територији неминовно води до стварања приватних и пријатељских веза са локалним привредницима.
 Унутар Министарства пољопривреде и Министарства здравља потребно је ојачати Секторе за унутрашњу контролу који би се бавили искључиво законитошћу рада самих инспектора.
Унутрашња контрола мора имати праксу да потпуно ненајављено, у најкраћем року након редовног инспекцијског прегледа, поново обиђе исти објекат како би проверила да ли чињенично стање на терену одговара ономе што је инспектор уписао у записник.
Сви извештаји инспекција (и позитивни и негативни) морају бити јавно доступни на интернету. Потрошачи и медији морају имати увид у то када је неки објекат контролисан и шта је пронађено. Када је налаз јаван, простор за корупцију се значајно смањује јер инспектор зна да ће свако прикривање бити видљиво.



Европска Комисија је констатовала да је Србија остварила напредак у усаглашавању процедура са Европским процедурама и нормативима у примарној пољопривредној производњи (авг 2026). 
„Циљ експертске ревизије коју је Генерални директорат за здравље и безбедност хране Европске комисије спровео у Србији 2026. године био је процена функционисања система службених контрола хигијене хране, са посебним фокусом на спречавање микробиолошке контаминације у производњи хране биљног порекла.

Постоје и позитивни помаци протеклих пар месеци:
„У складу са процедурама Европске комисије, Министарство пољопривреде, шумарства и водопривреде доставиће коментаре на Нацрт извештаја и припремити акциони план за спровођење препорука. Тиме ће се наставити унапређење система службених контрола, додатно ојачати заштита здравља потрошача и створити још повољнији услови за несметан извоз пољопривредно-прехрамбених производа на тржиште Европске уније, додаје се у саопштењу.”
Ревизија је обухватила видео-конференције и посете пољопривредним газдинствима, прерађивачким капацитетима и лабораторијама, покривајући производњу свежег и замрзнутог јагодастог и ситног воћа, као и лиснатог зеленог поврћа.”
„Европски стручњаци су оценили да су надлежни органи добро организовани, да службене лабораторије дају поуздане резултате, да су поступци узорковања у складу са међународним стандардима, као и да је систем за реаговање на обавештења Европске уније о небезбедној храни (РАСФФ) адекватно успостављен и да ефикасно функционише.
Посебно је истакнуто да су службене контроле у примарној производњи јагодастог и ситног воћа значајно унапређене у односу на претходну ревизију стручњака и да сада испуњавају стандарде Европске уније, чиме се потврђује да се микробиолошки ризици у примарној производњи адекватно процењују и контролишу.”
„Истовремено, Европска комисија је дала препоруке за даље унапређење система, које се пре свега односе на додатну стручну обуку инспектора у контролама прераде како би унапредили своје знање о микробиолошким ризицима код готових производа за исхрану, као и на пуну имплементацију система службених контрола у сектору прераде лиснатог зеленог поврћа намењеног извозу у Европску унију.” [footnoteRef:1] [1:  https://eupravozato.mondo.rs/news/a19856/european-commission-confirms-serbia-meets-standards-in-plant-based-food-safety-control.html ] 


 
 

6. ПРЕПОРУКЕ

Да би систем безбедности хране у Србији био потпуно ефикасан, усклађен са савременим ризицима и отпоран на изазове глобализације и климатских промена, Влади Србије се могу упутити следеће препоруке: 

· уместо подељености између Министарства пољопривреде и Министарства здравља, потребно је формирати централизовано тело које би објединило све инспекцијске службе, чиме би се убрзало доношење одлука и елиминисао институционални сукоб надлежности;
· препоручује се хитно попуњавање систематизованих радних места која нису попуњена, уз проширење броја систематизованих радних места у инспекцијама са повишеним ризиком на неправилности и злоупотребе;
· омогућити запошљавање млађих стручњака (технолога, ветеринара, агронома), као и обезбедити њихову континуирану едукацију о новим научним сазнањима и ризицима; 
· ојачати капацитете Националне референтне лабораторије у Батајници. Њени капацитети морају бити у пуној функцији за све врсте анализа, чиме би се обезбедило континуирано финансирање најсавременије опреме за анализе на специфичне токсине, пестициде или тешке метале а резултати анализа не би чекали предуго, или узорци слали у иностранство;

· надлежне инспекцијске службе да планирају већи број  ненајављених узорковања хране, делујући превентивно;

           
·  да се успостави трајни, превентивни систем контроле житарица и сточне хране још на  пољима и у силосима, како би се спречило преливање афлатоксина у млеко и млечне производе. Стандарди и границе дозвољених количина морају бити усклађени са регулативом ЕУ;
· појачати контролу домаћих пољопривредних произвођача у вези са  поштовањем "каренце" (времена које мора да прође од прскања воћа и поврћа до бербе) и пооштрити казнену политику за неадекватну употребу средстава за заштиту биља;

· надлежна министарства да  развију јединствену дигиталну платформу где се у сваком тренутку, путем QR кода или бар-кода, може испратити путања производа – од фарме или њиве, преко прерађивача и хладњаче, до полице у продавници;

·  по угледу на многе развијене земље, резултати контрола треба да буду транспарентни, доступни на сајту надлежне инспекције. Ако се у неком производу или ресторану пронађе озбиљна неправилност, та информација (након потврде) треба да буде јавно доступна потрошачима, што би натерало такве субјекте на далеко већу одговорност и смањило могућност других да јавним објављивањем ризикују углед и опстанак;
· да рад надлежних инспекција за контролу и безбедност хране буде транспарентан и доступан јавности кроз информаторе о раду објављене на њиховом сајту, што није случај код многих инспекција ;

· да се финансијски и стручно помогне мањим привредним субјектима  као што су (млекаре, сушаре, месаре,  пекаре и др.) да имплементирају хигијенске стандарде без угрожавања њиховог опстанка на тржишту;

·  надлежне институције, уз подршку удружењима за заштиту потрошача, да покрену националну кампању о правилном чувању хране у домаћинствима, читању декларација и пријављивању уочених неправилности надлежним инспекцијама;

·  да Државна ревизорска институција, Буџетска инспекција и др. контролишу трошење буџетских средстава намењених за безбедност хране и да за ту намену буду издвојена средства у довољном обиму, јер инвестирање у безбедност хране није трошак за буџет, већ директна уштеда у здравственом систему и инвестиција у извозни потенцијал српске пољопривреде;
· да се у оквиру надлежних министарстава појача унутрашња контрола рада инспектора и уведе дигитализација , односно такозвани ( „ е Инспектор“) ;
·  да  Управа за заштиту биља изврши потпуну дигитализацију фитосанитарних процедура и изврши пооштравање теренске контроле продаје и употребе хемијских средстава;
· да се пооштри казнена политика и да се поред прекршајне одговорности за одређене неправилности у вези безбедности хране, које нису имале квалификацију кривичног дела, иста преиначи у кривичну одговорност; 
· да се током процесуирања прекршајних и кривичних поступака у вези са безбедношћу храном приоритет даје тим поступцима, како не би дошло до застаревања истих. 


                                                                                                           ПРЕДСЕДНИК САВЕТА
                                                                                                      Проф. др Мирослав Милићевић 

